qundao/data-zh-poetry huggingface dataset:
盐角儿·增之太长
作者：欧阳修
朝代：宋

增之太长，减之太短，出群风格。
施朱太赤，施粉太白，倾城颜色。
慧多多，娇的的。
天付与、教谁怜惜。
除非我、偎着抱着，更有何人消得。
盘车图
作者：欧阳修
朝代：宋

浅山嶙嶙，乱石矗矗，山石硗聱车碌碌。山势盘斜随涧谷，侧辙倾辕如欲覆。出乎两崖之隘口，忽见百里之平陆。坡长◇峻牛力疲，天寒日暮人心速。杨褎忍饥官太学，得钱买此才盈幅。爱其树老石硬，山回路转，高下曲直，横斜隐见，妍媸向背各有态，远近分毫皆可辨。自言昔有数家笔，画古传多名姓失。後来见者知谓谁，乞诗梅老聊称述。古画画意不画形，梅诗咏物无隐情。忘形得意知者寡，不若见诗如见画。乃知杨生真好奇，此画此诗兼有之。乐能自足乃为富，岂必金玉名高赀。朝看画，暮读诗，杨生得此可不饥。
盘车图
作者：欧阳修
朝代：宋

浅山嶙嶙，乱石矗矗，山石硗聱车碌碌。山势盘斜随涧谷，侧辙倾辕如欲覆。出乎两崖之隘口，忽见百里之平陆。坡长坂峻牛力疲，天寒日暮人心速。杨褒忍饥官太学，得钱买此才盈幅。爱其树老石硬，山回路转。高下曲直，横斜隐见。妍媸向背各有态，远近分毫皆可辨。自言昔有数家笔，画古传多名姓失。后来见者知谓谁，乞诗梅老聊称述。古画画意不画形，梅诗咏物无隐情。忘形得意知者寡，不若见诗如见画。乃知杨生真好奇，此画此诗兼有之。乐能自足乃为富，岂必金玉名高赀。朝看画，暮读诗，杨生得此可不饥。
盘车图
作者：欧阳修
朝代：宋

浅山嶙嶙，乱石矗矗，山石硗聱车碌碌。
山势盘斜随涧谷，侧辙倾辕如欲覆。
出乎两崖之隘口，忽见百里之平陆。
坡长坂峻牛力疲，天寒日暮人心速。
杨襃忍饥官太学，得钱买此纔盈幅。
爱其树老石硬，山回路转。
高下曲直，横斜隐见。
妍媸嚮背各有态，远近分毫皆可辨。
自言昔有数家笔，画古传多名姓失。
后来见者知谓谁，乞诗梅老聊称述。
古画画意不画形，梅诗咏物无隐情。
忘形得意知者寡，不若见诗如见画。
乃知杨生真好奇，此画此诗兼有之。
乐能自足乃为富，岂必金玉名高赀。
朝看画，暮读诗，杨生得此可不饥。
看花呈子华内翰
作者：欧阳修
朝代：宋

老虽可憎还可嗟，病眼眵昏愁看花。
不知花开桃与李，但见红白何交加。
春深雨露新洗濯，日暖金碧相辉华。
浮香着物收不得，含意欲吐情无涯。
可爱踈帘静相对，最宜落日初西斜。
时倾赐壶共斟酌，及此峰鸟方諠譁。
凡花易见不足数，禁籞难到堪归夸。
老病对此不知厌，年少何用苦思家。
看花呈子华内翰
作者：欧阳修
朝代：宋

老虽可憎还可嗟，病眼眵昏愁看花。
不知花开桃与李，但见红白何交加。
春深雨露新洗濯，日暖金碧相辉华。
浮香著物收不得，含意欲吐情无涯。
可爱◇帘静相对，最宜落日初西斜。
时倾锡壶共斟酌，及此蜂鸟方諠哗。
凡花易见不足数，禁◇难到堪归夸。
老病对此不知厌，年少何用苦思家。
看花呈子华内翰
作者：欧阳修
朝代：宋

老虽可憎还可嗟，病眼眵昏愁看花。不知花开桃与李，但见红白何交加。春深雨露新洗濯，日暖金碧相辉华。浮香著物收不得，含意欲吐情无涯。可爱疏帘静相对，最宜落日初西斜。时倾锡壶共斟酌，及此蜂鸟方諠哗。凡花易见不足数，禁籞难到堪归誇。老病对此不知厌，年少何用苦思家。
看花回
作者：欧阳修
朝代：宋

晓色初透东窗，醉魂方觉。恋恋绣衾半拥，动万感脉脉，春思无托。追想少年，何处青楼贪欢乐。当媚景，恨月愁花，算伊全妄凤帏约。空泪滴、真珠暗落。又被谁、连宵留著。不晓高天甚意，既付与风流，却恁情薄。细把身心自解，只与猛拚却。又及生、见来了，怎生教人恶。
看花回
作者：欧阳修
朝代：宋
体裁：词

晓色初透东窗，醉魂方觉。恋恋绣衾半拥，动万感脉脉，春思无托。追想少年，何处青楼贪欢乐。当媚景，恨月愁花，算伊全妄凤帏约。空泪滴、真珠暗落。又被谁、连宵留著。不晓高天甚意，既付与风流，却恁情薄。细把身心自解，只与猛拼却。又及至、见来了，怎生教人恶。
看花回·晓色初透东窗
作者：欧阳修
朝代：宋

晓色初透东窗，醉魂方觉。
恋恋绣衾半拥，动万感脉脉，春思无托。
追想少年，何处青楼贪欢乐。
当媚景，恨月愁花，算伊全妄凤帏约。
空泪滴、真珠暗落。
又被谁、连宵留着。
不晓高天甚意，既付与风流，却恁情薄。
细把身心自解，只与猛拼却。
又及至、见来了，怎生教人恶。
眼有黑花戏书自遣
作者：欧阳修
朝代：宋
体裁：古风

洛阳三见牡丹月，春醉往往眠人家。扬州一遇芍药时，夜饮不觉生朝霞。天下名花惟有此，樽前乐事更无加。如今白首春风里，病眼何须厌黑花。
眼有黑花戏书自遣
作者：欧阳修
朝代：宋

洛阳三见牡丹月，春醉往往眠人家。
扬州一遇芍药时，夜饮不觉生朝霞。
天下名花惟有此，罇前乐事更无加。
如今白首春风裏，病眼何须厌黑花。
石篆诗
作者：欧阳修
朝代：宋

寒岩飞流落青苔，旁斲石篆何奇哉。
其人已死骨已朽，此字不灭留山隈。
山中老僧忧石泐，印之以纸磨松煤。
欲令留传在人世，持以赠客比琼瑰。
我疑此字非律画，又疑人力非能为。
始从天地胚浑判，元气结此高崔嵬。
当时野鸟踏山石，万古遗迹於苍崖。
山只不欲人屡见，每吐云雾深藏埋。
群仙发空欲下读，常借海月清光来。
嗟我岂能识字法，见之但觉心眼开。
辞悭语鄙不足记，封题远寄苏与梅。
石篆诗
作者：欧阳修
朝代：宋

寒岩飞流落青苔，旁斲石篆何奇哉。
其人已死骨已朽，此字不灭留山隈。
山中老僧忧石泐，印之以纸磨松煤。
欲令留传在人世，持以赠客比琼瑰。
我疑此字非笔画，又疑人力非能为。
始从天地胚浑判，元气结此高崔嵬。
当时野鸟踏山石，万古遗迹于苍崖。
山祗不欲人屡见，每吐云雾深藏埋。
羣仙飞空欲下读，常借海月清光来。
嗟我岂能识字法，见之但觉心眼开。
辞悭语鄙不足记，封题远寄苏与梅。
石篆诗
作者：欧阳修
朝代：宋

寒岩飞流落青苔，旁斲石篆何奇哉。其人已死骨已朽，此字不灭留山隈。山中老僧忧石泐，印之以纸磨松煤。欲令留传在人世，持以赠客比琼瑰。我疑此字非笔画，又疑人力非能为。始从天地胚浑判，元气结此高崔嵬。当时野鸟踏山石，万古遗迹于苍崖。山祗不欲人屡见，每吐云雾深藏埋。群仙飞空欲下读，常借海月清光来。嗟我岂能识字法，见之但觉心眼开。辞悭语鄙不足记，封题远寄苏与梅。
礼部贡院阅进士就试
作者：欧阳修
朝代：宋

紫案焚香暖吹轻，广庭清晓席羣英。
无譁战士衔枚勇，下笔春蚕食叶声。
乡里献贤先德行，朝廷列爵待公卿。
自惭衰病心神耗，赖有羣公鉴裁精。
礼部贡院阅进士就试
作者：欧阳修
朝代：宋
体裁：七言律诗

紫案焚香暖吹轻，广庭清晓席群英。无哗战士衔枚勇，下笔春蚕食叶声。乡里献贤先德行，朝廷列爵待公卿。自惭衰病心神耗，赖有群公鉴裁精。
礼部贡院阅进士试
作者：欧阳修
朝代：宋

紫殿焚香暖吹轻，广庭清晓席群英。无哗战士衔枚勇，下笔春蚕食叶声。乡里献贤先德行，朝廷列爵待公卿。自惭衰病心神耗，赖有群公识鉴精。
祈雨晓过湖上
作者：欧阳修
朝代：宋

清晨驱马思悠然，渺渺平湖碧玉田。
晓日未升先起雾，绿阴初合自生烟。
自闲始觉时光好，春去犹余物色妍。
更待四郊甘雨足，相随箫鼓乐丰年。
祈雨晓过湖上
作者：欧阳修
朝代：宋

清晨驱马思悠然，渺渺平湖碧玉田。晓日未升先起雾，绿阴初合自生烟。身闲始觉时光好，春去犹馀物色妍。更待四郊甘雨足，相随箫鼓乐丰年。
祈雨晓过湖上
作者：欧阳修
朝代：宋

清晨驱马思悠然，渺渺平湖碧玉田。
晓日未昇先起雾，绿阴初合自生烟。
身闲始觉时光好，春去犹余物色妍。
更待四郊甘雨足，相随萧鼓乐丰年。
禁中见◇红牡丹
作者：欧阳修
朝代：宋

盛游西洛方年少，晚落南谯号醉翁。白首归来玉堂署，君王殿後见◇红。
禁中见鞓红牡丹
作者：欧阳修
朝代：宋
体裁：七言绝句

盛游西洛方年少，晚落南谯号醉翁。白首归来玉堂署，君王殿后见鞓红。
禁火
作者：欧阳修
朝代：宋

火禁开何晚，春芳半已凋。柳风兼絮坠，榆雨带钱飘。泪剪兰膏尽，弦亏桂魄消。祓兰流水曲，游禊一相招。
禁火
作者：欧阳修
朝代：宋

火禁开何晚，春芳半已凋。
柳风兼絮坠，榆雨带钱飘。
泪翦兰膏尽，弦亏桂魄消。
祓兰流水曲，游禊一相招。
离峡州后回寄元珍表臣
作者：欧阳修
朝代：宋

经年迁谪厌荆蛮，惟有江山兴未阑。
醉裏人归青草渡，梦中船下武牙滩。
野花零落风前乱，飞雨萧条江上寒。
荻笋时鱼方有味，恨无佳客共杯盘。
离峡州后回寄元珍表臣
作者：欧阳修
朝代：宋

经年迁谪厌荆蛮，惟有江山兴未阑。醉里人归青草渡，梦中船下武牙滩。野花零落风前乱，飞雨萧条江上寒。荻笋时鱼方有味，恨无佳客共杯盘。
离峡州後回寄元珍表臣
作者：欧阳修
朝代：宋

经年迁谪厌荆蛮，惟有江山兴未阑。醉里人归青草渡，梦中船下武牙滩。野花零落风前乱，飞雨萧条江上寒。荻◇时鱼方有味，恨无佳客共杯盘。
离彭婆值雨投临汝驿回寄张九屯田司录
作者：欧阳修
朝代：宋
体裁：五言律诗

投馆野花边，羸骖晚不前。山桥断行路，溪雨涨春田。树冷无栖鸟，村深起暮烟。洛阳山已尽，休更望伊川。
秀才欧世英惠然见访于其还也聊以赠之
作者：欧阳修
朝代：宋

相逢十年旧，暂喜一樽同。昔日青衫令，今为白发翁。俟时君子守，求士有司公。况子之才美，焉能久困穷。
秀才欧世英惠然见访其还也聊以赠之
作者：欧阳修
朝代：宋

相逢十年旧，暂喜一罇同。
昔日青衫令，今为白髮翁。
俟时君子守，求士有司公。
况子之才美，焉能久困穷。
秋怀
作者：欧阳修
朝代：宋
体裁：五言律诗

节物岂不好，秋怀何黯然。西风酒旗市，细雨菊花天。感事悲双鬓，包羞食万钱。鹿车终自驾，归去颍东田。
秋怀
作者：欧阳修
朝代：宋

节物岂不好，秋怀何黯然！西风酒旗市，细雨菊花天。感事悲双鬓，包羞食万钱。鹿车何日驾，归去颍东田。
秋怀二首寄圣俞
作者：欧阳修
朝代：宋

孤管叫秋月，清砧韵霜风。天涯远梦归，惊断山千重。群物动已息，百忧感从中。日月矢双流，四时环无穷。隆阴夷老物，摧折壮士胸。壮士亦何为，素丝悲青铜。群木落空原，南山高巃嵷。巉岩想诗老，瘦骨寒愈耸。诗老类秋虫，吟秋声百种。披霜掇孤英，泣古吊荒冢。琅玕叩金石，清响听生悚。何由幸见之，使我涤烦冗。飞鸟下东南，音书无日捧。
秋怀二首寄圣俞
作者：欧阳修
朝代：宋

群木落空原，南山高垅苁。◇岩想诗老，瘦骨寒愈耸。诗老类秋虫，吟秋声百种。披霜掇孤英，泣古吊荒冢。琅玕叩金石，清响听生悚。何由幸见之，使我涤烦冗。飞鸟下东南，音书无日捧。
秋怀二首寄圣俞·其一
作者：欧阳修
朝代：宋

孤管叫秋月，清砧韵霜风。
天涯远梦归，惊断山千重。
羣物动已息，百忧感从中。
日月矢双流，四时环无穷。
隆阴夷老物，摧折壮士胸。
壮士亦何为，素丝悲青铜。
秋怀二首寄圣俞·其一
作者：欧阳修
朝代：宋

孤管叫秋月，清砧韵霜风。天涯远梦归，惊断山千重。群物动已息，百忧感从中。日月矢双流，四时环无穷。隆阴夷老物，摧折壮士胸。壮士亦何为，素丝悲青铜。
秋怀二首寄圣俞·其二
作者：欧阳修
朝代：宋

羣木落空原，南山高巃嵸。
巉岩想诗老，瘦骨寒愈耸。
诗老类秋虫，吟秋声百种。
披霜掇孤英，泣古弔荒冢。
琅玕叩金石，清响听生悚。
何由幸见之，使我涤烦冗。
飞鸟下东南，音书无日捧。
秋怀二首寄圣俞·其二
作者：欧阳修
朝代：宋

群木落空原，南山高巃嵷。巉岩想诗老，瘦骨寒愈耸。诗老类秋虫，吟秋声百种。披霜掇孤英，泣古吊荒冢。琅玕叩金石，清响听生悚。何由幸见之，使我涤烦冗。飞鸟下东南，音书无日捧。
秋日与诸君马头山登高
作者：欧阳修
朝代：宋
体裁：七言律诗

晴原霜后若榴红，佳节登临兴未穷。日泛花光摇露际，酒浮山色入樽中。金壶恣洒毫端墨，玉麈交挥席上风。惟有渊明偏好饮，篮舆酩酊一衰翁。
秋日与诸君马头山登高
作者：欧阳修
朝代：宋

晴原霜後若榴红，佳节登临兴未穷。日泛花光摇露际，酒浮山色入樽中。金壶恣洒毫端墨，玉麈交挥席上风。惟有渊明偏好饮，篮舆酩酊一衰翁。
秋晚凝翠亭
作者：欧阳修
朝代：宋

黄叶落空城，青山绕官廨。风云凄已高，岁月惊何迈。陂田寒未收，野水浅生派。晴林紫榴坼，霜日红梨晒。萧疏喜竹劲，寂寞伤兰败。丛菊如有情，幽芳慰孤介。嘉客日可携，寒醅美新榨。登临无厌频，冰雪行即届。
秋晚凝翠亭
作者：欧阳修
朝代：宋

黄叶落空城，青山遶官廨。
风云凄已高，岁月惊何迈。
陂田寒未收，野水浅生派。
晴林紫榴坼，霜日红梨晒。
萧疏喜竹劲，寂寞伤兰败。
丛菊如有情，幽芳慰孤介。
嘉客日可携，寒醅美新醡。
登临无厌频，冰雪行即届。
秋晚凝翠亭
作者：欧阳修
朝代：宋

黄叶落空城，青山遶官廨。
风云凄已高，岁月惊何迈。
陂田寒未收，野水浅生派。
晴林紫榴坼，霜日红梨晒。
萧踈喜竹劲，寂寞伤兰败。
丛菊如有情，幽芳慰孤介。
嘉客日可携，寒醅美新醡。
登临无厌频，冰雪行即届。
秋狝诗
作者：欧阳修
朝代：宋

豳籥迎寒至，商飙应节流。戎容修大狝，杀气顺行秋。多稼登方茂，三农隙始休。饮归军实献，誓众黻为裘。索享仪非蜡，围田礼异蒐。国威思远播，神武畅皇猷。
秋狝诗
作者：欧阳修
朝代：宋

豳籥迎寒至，商飚应节流。
戎容修大狝，杀气顺行秋。
多稼登方茂，三农隙始休。
饮归军实献，誓众黻为裘。
索享仪非蜡，围田礼异蒐。
国威思远播，神武畅皇猷。
秋狝诗
作者：欧阳修
朝代：宋

豳龠迎寒至，商飚应节流。戎容修大狝，杀气顺行秋。多稼登方茂，三农隙始休。饮归军实献，誓众黻为裘。索享仪非蜡，围田礼异搜。国威思远播，神武畅皇猷。
秋郊晓行
作者：欧阳修
朝代：宋
体裁：五言律诗

寒郊桑柘稀，秋色晓依依。野烧侵河断，山鸦向日飞。行歌采樵去，荷锸刈田归。秫酒家家熟，相邀白竹扉。
秋阴
作者：欧阳修
朝代：宋

秋阴积不散，夜气凛初清。
雨冷侵灯晕，风愁送叶声。
国恩惭未报，岁晚念余生。
却忆滁州睡，村醪自解酲。
秋阴
作者：欧阳修
朝代：宋

秋阴积不散，夜气凛初清。雨冷侵灯晕，风愁送叶声。国恩惭未报，岁晚念馀生。却忆滁州睡，村醪自解酲。
立秋有感寄苏子美
作者：欧阳修
朝代：宋

庭树忽改色，秋风动其枝。物情未必尔，我意先已凄。虽恐芳节谢，犹忻早凉归。起步云月暗，顾瞻星斗移。四时有大信，万物谁与期。故人在千里，岁月令我悲。所嗟事业晚，岂惜颜色衰。庙谋今谓何，胡马日以肥。
立秋有感寄苏子美
作者：欧阳修
朝代：宋
体裁：古风

庭树忽改色，秋风动其枝。物情未必尔，我意先已悽。虽恐芳节谢，犹忻早凉归。起步云月暗，顾瞻星斗移。四时有大信，万物谁与期。故人在千里，岁月令我悲。所嗟事业晚，岂惜颜色衰。庙谋今谓何，胡马日以肥。
端午帖子 夫人閤五首 其一
作者：欧阳修
朝代：宋

冰壶凝皓彩，水殿漾轻涟。
绣茧夸新巧，萦丝喜续年。
端午帖子 夫人閤五首 其一
作者：欧阳修
朝代：宋
体裁：五言绝句

冰壶凝皓彩，水殿漾轻涟。绣茧誇新巧，萦丝喜续年。
端午帖子 夫人閤五首 其三
作者：欧阳修
朝代：宋
体裁：七言绝句

光风细细飘香转，绿叶阴阴覆槛凉。云物鲜明时节丽，水精宫殿侍君王。
端午帖子 夫人閤五首 其五
作者：欧阳修
朝代：宋
体裁：七言绝句

古今风俗记佳辰，乐事深宫日日新。巧女金盘丝五色，皇家玉历寿千春。
端午帖子 夫人閤五首 其四
作者：欧阳修
朝代：宋
体裁：七言绝句

蓬莱仙阙彩云中，端日欣逢岁岁同。皎洁霜纨空咏扇，深沉玉宇自生风。
端午帖子 温成閤四首 其一
作者：欧阳修
朝代：宋
体裁：五言绝句

香黍筒为粽，灵苗艾作人。芳音邈已远，节物自常新。
端午帖子 温成閤四首 其一
作者：欧阳修
朝代：宋

香黍筒为糉，灵苗艾作人。
芳音邈已远，节物自常新。
端午帖子 温成閤四首 其三
作者：欧阳修
朝代：宋
体裁：七言绝句

闻说仙家事杳微，世传真伪岂能知。遥思海上三山乐，宁记人间五日时。
端午帖子 温成閤四首 其三
作者：欧阳修
朝代：宋

闻说仙家事杳微，世传真僞岂能知。
遥思海上三山乐，宁记人间五日时。
端午帖子 温成閤四首 其四
作者：欧阳修
朝代：宋
体裁：七言绝句

云散风流岁月迁，君恩曾不减当年。非因掩面留遗爱，自为难忘窈窕贤。
端午帖子 皇后閤五首 其一
作者：欧阳修
朝代：宋
体裁：五言绝句

茧馆覆柔桑，新丝引更长。纫为五色缕，续寿献君王。
端午帖子 皇后閤五首 其二
作者：欧阳修
朝代：宋
体裁：五言绝句

槐绿阴初合，榴繁艳欲然。翠筒传角黍，嘉节庆年年。
端午帖子 皇后閤五首 其四
作者：欧阳修
朝代：宋

玉壶冰彩瑩寒光，避暑宸游乐未央。采艾不须禳毒沴，涂椒自已馥清香。
端午帖子 皇后閤五首 其四
作者：欧阳修
朝代：宋
体裁：七言绝句

玉壶冰彩莹寒光，避暑宸游乐未央。采艾不须禳毒沴，涂椒自已馥清香。
端午帖子 皇帝閤六首 其一
作者：欧阳修
朝代：宋

天容清永昼，风色秀含熏。
五日逢佳节，千龄奉圣君。
端午帖子 皇帝閤六首 其三
作者：欧阳修
朝代：宋
体裁：五言绝句

宝典标灵日，明离正午方。五行当火德，万寿续天长。
端午帖子 皇帝閤六首 其二
作者：欧阳修
朝代：宋

綵索盘中结，杨梅糉裏红。
宫闱九重乐，风俗万方同。
端午帖子 皇帝閤六首 其五
作者：欧阳修
朝代：宋

香菰黏米着佳名，古俗相传岂足矜。
天子明堂遵月令，含桃初荐黍新登。
端午帖子 皇帝閤六首 其六
作者：欧阳修
朝代：宋

圣主忧勤致治平，仁风惠泽被羣生。
自然四海归文德，何用灵符号辟兵。
端午帖子·其二
作者：欧阳修
朝代：宋
体裁：五言绝句

珠箔凉飔入，金壶昼刻长。鸾台尘不动，销尽故时香。
端午帖子·其二
作者：欧阳修
朝代：宋
体裁：五言绝句

綵索盘中结，杨梅粽里红。宫闱九重乐，风俗万方同。
端午帖子·夫人合五首
作者：欧阳修
朝代：宋
体裁：五言绝句

黄金仙杏粉，赤玉海榴房。共斗今朝胜，盈襜百草香。
端午帖子·夫人閤五首
作者：欧阳修
朝代：宋

冰壶凝皓彩，水殿漾轻涟。绣茧誇新巧，萦丝喜续年。黄金仙杏粉，赤玉海榴房。共斗今朝胜，盈襜百草香。光风细细飘香转，绿叶阴阴覆槛凉。云物鲜明时节丽，水精宫殿侍君王。蓬莱仙阙彩云中，端日欣逢岁岁同。皎洁霜纨空咏扇，深沉玉宇自生风。古今风俗记佳辰，乐事深宫日日新。巧女金盘丝五色，皇家玉历寿千春。
端午帖子·温成合四首
作者：欧阳修
朝代：宋

珠箔凉颸入，金壶昼刻长。
鸾台尘不动，销尽故时香。
端午帖子·温成合四首
作者：欧阳修
朝代：宋

闻说仙家事杳微，世传宜伪岂能知。遥思海上三山乐，宁记人间五日时。
端午帖子·温成合四首
作者：欧阳修
朝代：宋

香黍筒为棕，灵苗艾作人。
芳音邈已远，节物自常新。
端午帖子·温成閤四首
作者：欧阳修
朝代：宋

香黍筒为粽，灵苗艾作人。芳音邈已远，节物自常新。珠箔凉飔入，金壶昼刻长。鸾台尘不动，销尽故时香。闻说仙家事杳微，世传真伪岂能知。遥思海上三山乐，宁记人间五日时。云散风流岁月迁，君恩曾不减当年。非因掩面留遗爱，自为难忘窈窕贤。
端午帖子·皇后合五首
作者：欧阳修
朝代：宋
体裁：七言绝句

兰苕擢秀迎风紫，槿艳繁开照日红。嘉节相望传有旧，深宫行乐自无穷。
端午帖子·皇后合五首
作者：欧阳修
朝代：宋

槐绿阴初合，榴繁艳欲然。
翠筒传角黍，喜节庆年年。
端午帖子·皇后合五首
作者：欧阳修
朝代：宋
体裁：七言绝句

烟含玉树风生细，日永宫花漏出迟。深殿未尝知暑气，水精帘拂砌琉璃。
端午帖子·皇后閤五首
作者：欧阳修
朝代：宋

茧馆覆柔桑，新丝引更长。纫为五色缕，续寿献君王。槐绿阴初合，榴繁艳欲然。翠筒传角黍，嘉节庆年年。烟含玉树风生细，日永宫花漏出迟。深殿未尝知暑气，水精帘拂砌琉璃。玉壶冰彩瑩寒光，避暑宸游乐未央。采艾不须禳毒沴，涂椒自已馥清香。兰苕擢秀迎风紫，槿艳繁开照日红。嘉节相望传有旧，深宫行乐自无穷。
端午帖子·皇帝合六首
作者：欧阳修
朝代：宋
体裁：七言绝句

圣主忧勤致治平，仁风惠泽被群生。自然四海归文德，何用灵符号辟兵。
端午帖子·皇帝合六首
作者：欧阳修
朝代：宋
体裁：五言绝句

天容清永昼，风色秀含薰。五日逢佳节，千龄奉圣君。
端午帖子·皇帝合六首
作者：欧阳修
朝代：宋
体裁：七言绝句

岁时令节多休宴，风俗灵辰重祓禳。肃穆皇居百神卫，涤邪宁待浴兰汤。
端午帖子·皇帝合六首
作者：欧阳修
朝代：宋

彩索盘中结，杨梅棕里红。
宫闱九重乐，风俗万方同。
端午帖子·皇帝合六首
作者：欧阳修
朝代：宋
体裁：七言绝句

香菰黏米著佳名，古俗相传岂足矜。天子明堂遵月令，含桃初荐黍新登。
端午帖子·皇帝閤六首
作者：欧阳修
朝代：宋

天容清永昼，风色秀含薰。五日逢佳节，千龄奉圣君。綵索盘中结，杨梅粽里红。宫闱九重乐，风俗万方同。宝典标灵日，明离正午方。五行当火德，万寿续天长。岁时令节多休宴，风俗灵辰重祓禳。肃穆皇居百神卫，涤邪宁待浴兰汤。香菰黏米著佳名，古俗相传岂足矜。天子明堂遵月令，含桃初荐黍新登。圣主忧勤致治平，仁风惠泽被群生。自然四海归文德，何用灵符号辟兵。
端午帖子词 夫人閤五首 其三
作者：欧阳修
朝代：宋
体裁：五言绝句

楚俗传筒黍，江人喜竞舡。深宫亦行乐，綵索续长年。
端午帖子词 夫人閤五首 其三
作者：欧阳修
朝代：宋

楚俗传筒黍，江人喜竞船。深宫亦行乐，綵索续长年。
端午帖子词 夫人閤五首 其二
作者：欧阳修
朝代：宋
体裁：五言绝句

鸣蜩惊早夏，斗草及良辰。共荐菖华酒，君王寿万春。
端午帖子词 温成皇后閤四首 其三
作者：欧阳修
朝代：宋
体裁：七言绝句

綵缕谁云能续命，玉奁空自锁遗香。白头旧监悲时节，珠閤无人夏日长。
端午帖子词 温成皇后閤四首 其二
作者：欧阳修
朝代：宋
体裁：五言绝句

旭日映帘生，流晖槿艳明。红颜易零落，何异此花荣。
端午帖子词 温成皇后閤四首 其二
作者：欧阳修
朝代：宋

旭日映帘生，流晖槿艷明。
红颜易零落，何异此花荣。
端午帖子词 温成皇后閤四首 其四
作者：欧阳修
朝代：宋
体裁：七言绝句

依依节物旧年光，人去花开益可伤。圣主聪明无色惑，不须西国返魂香。
端午帖子词 皇后閤五首 其三
作者：欧阳修
朝代：宋
体裁：七言绝句

覆槛午阴黄鸟啭，烘帘晓日绛榴繁。六宫綵缕争新巧，共续千龄奉至尊。
端午帖子词 皇后閤五首 其五
作者：欧阳修
朝代：宋

五色双丝献女功，多因荆楚记遗风。
圣君照物同天鉴，不用江心百炼铜。
端午帖子词 皇后閤五首 其五
作者：欧阳修
朝代：宋
体裁：七言绝句

五色双丝献女功，多因荆楚记遗风。圣君照物同天鉴，不用江心百鍊铜。
端午帖子词 皇帝閤六首 其一
作者：欧阳修
朝代：宋

天清槐露浥，岁熟麦风凉。
五日标嘉节，行龄献寿觞。
端午帖子词 皇帝閤六首 其二
作者：欧阳修
朝代：宋

午位星杓正，人间令节同。
四时和玉烛，万物被熏风。
端午帖子词 皇帝閤六首 其五
作者：欧阳修
朝代：宋
体裁：七言绝句

嘉辰共喜沐兰汤，毒沴何须采艾禳。但得皋夔调鼎鼐，自然灾祲变休祥。
端午帖子词 皇帝閤六首 其六
作者：欧阳修
朝代：宋

炎晖流烁蕙风熏，草木蕃滋德泽均。
畜药蠲痾虽故事，使民无疾乃深仁。
端午帖子词 皇帝閤六首 其四
作者：欧阳修
朝代：宋

楚国因谗逐屈原，终身无復入君门。
愿因角黍询遗俗，可鉴前王惑巧言。
端午帖子词·其六
作者：欧阳修
朝代：宋
体裁：七言绝句

炎晖流烁蕙风薰，草木蕃滋德泽均。畜药蠲痾虽故事，使民无疾乃深仁。
端午帖子词·夫人閤五首
作者：欧阳修
朝代：宋

梅黄初过雨，麦实已登秋。避暑多佳赏，皇欢奉豫游。鸣蜩惊早夏，斗草及良辰。共荐菖华酒，君王寿万春。楚俗传筒黍，江人喜竞船。深宫亦行乐，綵索续长年。凉生玉宇来风细，日永金徒报漏稀。皎洁冰壶清水殿，三千争捧赭黄衣。仙盘冷泛银河露，纨扇香摇绿蕙风。禁掖自应无暑气，瑶台金阙水精宫。
端午帖子词·温成皇后閤四首
作者：欧阳修
朝代：宋

密叶花成子，新巢燕引雏。君心多感旧，谁献辟兵符。旭日映帘生，流晖槿艳明。红颜易零落，何异此花荣。綵缕谁云能续命，玉奁空自锁遗香。白头旧监悲时节，珠閤无人夏日长。依依节物旧年光，人去花开益可伤。圣主聪明无色惑，不须西国返魂香。
端午帖子词·皇后閤五首
作者：欧阳修
朝代：宋

画扇催迎暑，灵符喜辟邪。风光丽宫禁，时节重仙家。椒涂承茂渥，嫔壶范柔仪。更以亲蚕茧，纫为续命丝。覆槛午阴黄鸟啭，烘帘晓日绛榴繁。六宫綵缕争新巧，共续千龄奉至尊。紫兰淅淅光风转，绿叶阴阴禁苑凉。天子万机多暇日，喜逢嘉节奉瑶觞。五色双丝献女功，多因荆楚记遗风。圣君照物同天鉴，不用江心百鍊铜。
端午帖子词·皇帝閤六首
作者：欧阳修
朝代：宋

天清槐露浥，岁熟麦风凉。五日标嘉节，千龄献寿觞。午位星杓正，人间令节同。四时和玉烛，万物被薰风。舜舞来遐俗，尧仁浃九区。五兵消以德，何用赤灵符。楚国因谗逐屈原，终身无复入君门。愿因角黍询遗俗，可鉴前王惑巧言。嘉辰共喜沐兰汤，毒沴何须采艾禳。但得皋夔调鼎鼐，自然灾祲变休祥。炎晖流烁蕙风薰，草木蕃滋德泽均。畜药蠲痾虽故事，使民无疾乃深仁。
端午帖子词二十首·一皇后合五首
作者：欧阳修
朝代：宋

五色双丝献女功，多因荆楚记遗风。圣君照物同天鉴，不用江心百链铜。
端午帖子词二十首·七夫人合五首
作者：欧阳修
朝代：宋

鸣蜩惊早夏，◇草及良辰。共荐菖华酒，君王寿万春。
端午帖子词二十首·九夫人合五首
作者：欧阳修
朝代：宋
体裁：七言绝句

凉生玉宇来风细，日永金徒报漏稀。皎洁冰壶清水殿，三千争捧赭黄衣。
端午帖子词二十首·二温成皇后合四首
作者：欧阳修
朝代：宋
体裁：五言绝句

密叶花成子，新巢燕引雏。君心多感旧，谁献辟兵符。
端午帖子词二十首·五温成皇后合四首
作者：欧阳修
朝代：宋

依依节物旧年光，人去花开益可伤。圣主聪明无色惑，不须西风返魂香。
端午帖子词二十首·八夫人合五首
作者：欧阳修
朝代：宋

楚俗传筒黍，江人喜竞舡。深宫亦行乐，彩索续长年。
端午帖子词二十首·六夫人合五首
作者：欧阳修
朝代：宋
体裁：五言绝句

梅黄初过雨，麦实已登秋。避暑多佳赏，皇欢奉豫游。
端午帖子词二十首·十夫人合五首
作者：欧阳修
朝代：宋
体裁：七言绝句

仙盘冷泛银河露，纨扇香摇绿蕙风。禁掖自应无暑气，瑶台金阙水精宫。
端午帖子词二十首·四温成皇后合四首
作者：欧阳修
朝代：宋

彩缕谁云能续命，玉奁空自锁遗香。白头旧监悲时节，珠合无人夏日长。
端午帖子词二十首·皇后合五首
作者：欧阳修
朝代：宋
体裁：五言绝句

椒涂承茂渥，嫔壶范柔仪。更以亲蚕茧，纫为续命丝。
端午帖子词二十首·皇后合五首
作者：欧阳修
朝代：宋
体裁：五言绝句

画扇催迎暑，灵符喜辟邪。风光丽宫禁，时节重仙家。
端午帖子词二十首·皇后合五首
作者：欧阳修
朝代：宋
体裁：七言绝句

紫兰淅淅光风转，绿叶阴阴禁苑凉。天子万机多暇日，喜逢嘉节奉瑶觞。
端午帖子词二十首·皇帝合六首
作者：欧阳修
朝代：宋
体裁：五言绝句

午位星杓正，人间令节同。四时和玉烛，万物被薰风。
端午帖子词二十首·皇帝合六首
作者：欧阳修
朝代：宋
体裁：五言绝句

天清槐露浥，岁熟麦风凉。五日标嘉节，千龄献寿觞。
端午帖子词二十首·皇帝合六首
作者：欧阳修
朝代：宋
体裁：七言绝句

楚国因谗逐屈原，终身无复入君门。愿因角黍询遗俗，可鉴前王惑巧言。
端午帖子词二十首·皇帝合六首
作者：欧阳修
朝代：宋
体裁：五言绝句

舜舞来遐俗，尧仁浃九区。五兵消以德，何用赤灵符。
竹西亭
作者：欧阳修
朝代：宋

十里楼台歌吹繁，扬州无復似当年。
古来兴废皆如此，徒使登临一慨然。
竹间亭
作者：欧阳修
朝代：宋

啾啾竹间鸟，日夕相嘤鸣。悠悠水中鱼，出入藻与萍。水竹鱼鸟家，伊谁作斯亭。翁来无车马，非与弹弋并。潜者入深渊，飞者散纵横。奈何翁屡来，浪使飞走惊。忘尔荣与利，脱尔冠与缨。还来寻鱼鸟，傍此水竹行。鸟语弄苍翠，鱼游玩清澄。而翁仍何为，独醉还自醒。三者各自适，要归亦同情。翁乎知此乐，无厌日来登。
竹间亭
作者：欧阳修
朝代：宋

啾啾竹间鸟，日夕相嘤鸣。
悠悠水中鱼，出入藻与萍。
水竹鱼鸟家，伊谁作斯亭。
翁来无车马，非与弹弋并。
潜者入深渊，飞者散纵横。
奈何翁屡来，浪使飞走惊。
忘尔荣与利，脱尔冠与缨。
还来寻鱼鸟，傍此水竹行。
鸟语弄苍翠，鱼游翫清澄。
而翁仍何为，独醉还自醒。
三者各自适，要归亦同情。
翁乎知此乐，无厌日来登。
竹间亭
作者：欧阳修
朝代：宋

高亭昭初日，竹影凉萧森。新篁渐解箨，翠色日已深。雨多苔莓青，幽径无人寻。静趣久乃得，暂来聊解襟。清风飒然生，鸣鸟送好音。佳时不易得，浊酒聊自斟。兴尽即言返，重来期抱琴。
竹间亭
作者：欧阳修
朝代：宋

高亭照初日，竹影凉萧森。
新篁渐解箨，翠色日已深。
雨多苔莓青，幽径无人寻。
静趣久乃得，暂来聊解襟。
清风飒然生，鸣鸟送好音。
佳时不易得，浊酒聊自斟。
兴尽即言返，生来期抱琴。
竹间亭
作者：欧阳修
朝代：宋

高亭照初日，竹影凉萧森。新篁渐解箨，翠色日已深。雨多苔莓青，幽径无人寻。静趣久乃得，暂来聊解襟。清风飒然生，鸣鸟送好音。佳时不易得，浊酒聊自斟。兴尽即言返，重来期抱琴。
第主簿东斋
作者：欧阳修
朝代：宋
体裁：五言律诗

官舍掩寒扉，聊同隐者栖。溪流穿竹过，山鸟入城啼。宾主高谈胜，心冥外物齐。惟应朝枕梦，长厌隔邻鸡。
答刘原父舍人见过后中夜酒定复追昨日所览杂记并简梅圣俞之作
作者：欧阳修
朝代：宋

君子忽我顾，贫家复何有。虚堂来清风，佳果荐浊酒。简编记遗逸，论议相可否。欲知所书人，其骨多已朽。前者既已然，后来宁得久。所以昔人云，杯行莫停手。
答刘原父舍人见过后中夜酒定復追昨日所览杂记并简梅圣俞之作
作者：欧阳修
朝代：宋

君子忽我顾，贫家復何有。
虚堂来清风，佳果荐烛酒。
简编记遗逸，论议相可否。
欲知所书人，其骨多已朽。
前者既已然，后来宁得久。
所以昔人云，杯行莫停手。
答刘原父舍人见过後中夜酒定复追昨日所览杂
作者：欧阳修
朝代：宋

君子忽我顾，贫家复何有。虚堂来清风，佳果荐浊酒。简编记遗逸，论议相可否。欲知所书人，其骨多已朽。前者既已然，後来宁得久。所以昔人云，杯行莫停手。
答判班孙待制见寄
作者：欧阳修
朝代：宋
体裁：七言律诗

三朝窃宠幸逢辰，晚节恩深许乞身。无用物中仍老病，太平时得作闲人。鸣琴酌酒留嘉客，引水栽花过一春。惟恨江淹才已尽，难酬开府句清新。
答原父
作者：欧阳修
朝代：宋

炎歊郁然蒸，午景炽方燄。子来清风兴，萧萧吹几簟。又如沃琼浆，遽饮不知厌。嗟予学苦晚，白首困铅椠。危疑奚所质，孔孟久已窆。群儒窒自私，惟子通且赡。幸时丐赢馀，屡得饱饥歉。严严春秋经，大法谁敢觇。三才失纲纪，五代极昏垫。盗窃恣胠箧，英雄争奋剑。兴亡两仓卒，事迹多遗欠。才能纪成败，岂暇诛奸僭。闻见患孤寡，是非谁證验。尝欣同好恶，遂乞指瑕玷。反蒙华衮褒，如誉嫫母艳。救非当在早，已暴何由敛。苟能哀癈痼，其可惜针砭。风舲或许邀，湖绿方滟滟。
答原父
作者：欧阳修
朝代：宋

炎歊鬰然蒸，午景炽方燄。
子来清风兴，萧萧吹几簟。
又如沃琼浆，遽饮不知厌。
嗟予学苦晚，白首困铅椠。
危疑奚所质，孔孟久已窆。
羣儒窒自私，惟子通且赡。
幸时丐赢余，屡得饱饥歉。
严严春秋经，大法谁改觇。
三才失纲纪，五代极昏垫。
盗窃恣胠箧，英雄争奋劒。
兴亡两仓卒，事迹多遗欠。
纔能纪成败，岂暇诛姦僭。
闻见患孤寡，是非谁证验。
尝欣同好恶，遂乞指瑕玷。
反蒙华衮襃，如誉嫫母艳。
救非当在早，已暴何由敛。
苟能哀废痼，其可惜针砭。
风舲或许邀，湖绿方濪濪。
答吕公著见赠
作者：欧阳修
朝代：宋

晋人歌蟋蟀，孔子录于诗。因知圣贤心，岂不惜良时。行乐不及早，朱颜忽焉衰。驰光如騕袅，一去不可追。今也不彊饮，后虽悔奚为。三年谪永阳，陷阱不知危。种树满幽谷，疏泉泻清池。新阳染山木，撩乱发枯枝。无人歌青春，自釂白玉卮。今者荷宽宥，乞州从尔宜。西湖旧已闻，既见又过之。菡萏间红绿，鸳鸯浮渺瀰。四时花与竹，樽俎动可随。况与贤者同，薰然袭兰芝。醁醅寒且醥，清唱婉而迟。四坐各已醉，临觞独何疑。昔人逢曲车，流涎尚垂颐。况此杯中趣，久得乐无涯。多忧衰病早，心在良可噫。譬若卧枥马，闻鼙尚鸣悲。春膏已动脉，百卉渐葳蕤。丹砂得新方，旧疾庶可治。尚可执鞭弭，周旋以忘疲。
答吕太博赏双莲
作者：欧阳修
朝代：宋
体裁：七言律诗

年来因病不饮酒，老去无悰懒作诗。我已负花常自愧，君须屡醉及芳时。汉宫姊妹争新宠，湘浦皇英望所思。天下从来无定色，况将铅黛比天姿。
答和吕侍读
作者：欧阳修
朝代：宋

昔日题舆媿屈贤，今来还见拥朱轓。笑谈二纪思如昨，名望三朝老更尊。野径冷香黄菊秀，平湖斜照白鸥翻。此中自有忘言趣，病客犹堪奉一樽。
答和吕侍读
作者：欧阳修
朝代：宋

昔日题舆媿屈贤，今来还见拥朱轓。
笑谈二纪思如昨，名望三朝老更尊。
野径冷香黄菊秀，平湖斜照白鸥翻。
此中自有忘言趣，病客犹堪奉一罇。
答和吕侍读
作者：欧阳修
朝代：宋

昔日题舆愧屈贤，今来还见拥朱轓。笑谈二纪思如昨，名望三朝老更尊。野径冷香黄菊秀，平湖斜照白鸥翻。此中自有忘言趣，病客犹堪奉一樽。
答和王宣徽
作者：欧阳修
朝代：宋

相逢莫怪我皤然，出处参差四纪间。有道方令万物遂，无能拟乞一身闲。花前独酌樽前月，淮上扁舟枕上山。此乐想公应未暇，且持金盏醉红颜。
答和王宣徽
作者：欧阳修
朝代：宋

相逢莫怪我皤然，出处参差四纪间。
有道方令万物遂，无能拟乞一身闲。
花前独酌罇前月，淮上扁舟枕上山。
此乐想公应未暇，且持金盏醉红颜。
答和阁老刘舍人雨中见寄
作者：欧阳修
朝代：宋
体裁：七言律诗

花间鸟语愁泥滑，屋上鸠鸣厌雨多。坐见残春一如此，可怜吾意已蹉跎。萧条两鬓霜后草，潋滟十分金卷荷。此物犹能慰衰老，稍晴相约屡相过。
答圣俞
作者：欧阳修
朝代：宋
体裁：古风

人皆喜诗翁，有酒谁肯一醉之。嗟我独无酒，数往从翁何所为。翁居南方我北走，世路离合安可期。汴渠千艘日上下，来及水门犹未知。五年不见劳梦寐，三日始往何其迟。城东赚河有名字，万家弃水为污池。人居其上苟贤者，我视此水犹涟漪。入门下马解衣带，共坐习习清风吹。湿薪荧荧煮薄茗，四顾壁立空无遗。万钱方丈饱则止，一瓢饮水乐可涯。况出新诗数十首，珠玑大小光陆离。他人欲一不可有，君家筐箧满莫持。才大名高乃富贵，岂比金紫包愚痴。贵贱同为一丘土，圣贤独如星日垂。道德内乐不假物，犹须朋友并良时。蝉声渐已变秋意，得酒安问醇与醨。玉堂官闲无事业，亲旧幸可从其私。与翁老矣会有几，当弃百事勤追随。
答圣俞白鹦鹉杂言
作者：欧阳修
朝代：宋

忆昨滁山之人赠我玉兔子，粤明年春玉兔死。日阳昼出月夜明，世言兔子望月生。谓此瑩然而白者，譬夫水之为雪而为冰，皆得一阴凝结之纯精。常恨处非大荒穷北极寒之旷野，养违其性夭厥龄。岂知火维地荒绝，涨海连天沸天热。黄冠黑距人语言，有鸟玉衣尤皎洁。乃知物生天地中，万殊难以一理通。海中洲岛穷人迹，来市广州才八国。其间注辇来最稀，此鸟何年随海舶。谁能遍历海上峰，万怪千奇安可极。兔生明月月在天，玉兔不能久人间。况尔来从炎瘴地，岂识中州霜雪寒。渴虽有饮饥有啄，羁绁终知非尔乐。天高海阔路茫茫，嗟尔身微羽毛弱。尔能识路知所归，吾欲开笼纵尔飞。俾尔归托宛陵诗，此老诗名闻四夷。
答圣俞白鹦鹉杂言
作者：欧阳修
朝代：宋
体裁：古风

忆昨滁山之人赠我玉兔子，粤明年春玉兔死。日阳昼出月夜明，世言兔子望月生。谓此莹然而白者，譬夫水之为雪而为冰，皆得一阴凝结之纯精。常恨处非大荒穷北极寒之旷野，养违其性夭厥龄。岂知火维地荒绝，涨海连天沸天热。黄冠黑距人语言，有鸟玉衣尤皎洁。乃知物生天地中，万殊难以一理通。海中洲岛穷人迹，来市广州才八国。其间注辇来最稀，此鸟何年随海舶。谁能遍历海上峰，万怪千奇安可极。兔生明月月在天，玉兔不能久人间。况尔来从炎瘴地，岂识中州霜雪寒。渴虽有饮饥有啄，羁绁终知非尔乐。天高海阔路茫茫，嗟尔身微羽毛弱。尔能识路知所归，吾欲开笼纵尔飞。俾尔归托宛陵诗，此老诗名闻四夷。
答圣俞白鹦鹉杂言
作者：欧阳修
朝代：宋

忆昨滁山之人赠我玉兔子，粤明年春玉兔死。
日阳昼出月夜明，世言兔子望月生。
谓此莹然而白者，譬夫水之为雪而为冰，皆得一阴凝结之纯精。
常恨处非大荒穷北极寒之旷野，养违其性夭厥龄。
岂知火维地荒绝，涨海连天沸天热。
黄冠黑距人语言，有鸟玉衣尤皎洁。
乃知物生天地中，万殊难以一理通。
海中洲岛穷人迹，来市广州纔八国。
其间注辇来最稀，此鸟何年随海舶。
谁能徧历海上峯，万怪千奇安可极。
兔生明月月在天，玉兔不能久人间。
况尔来从炎瘴地，岂识中州霜雪寒。
渴虽有饮饥有啄，羁绁终知非尔乐。
天高海阔路茫茫，嗟尔身微羽毛弱。
尔能识路知所归，吾欲开笼纵尔飞。
俾尔归诧宛陵诗，此老诗名闻四夷。
答圣俞白鹦鹉杂言
作者：欧阳修
朝代：宋

忆昨滁山之人赠我玉兔子，粤明年春玉兔死。
日阳昼出月夜明，世言兔子望月生。
谓此莹然而白者，譬夫水之为雪而为冰，
皆得一阴凝结之纯精。常恨处非大荒穷北极寒之旷野，
养违其性夭厥龄。岂知火维地荒绝，
涨海连天沸天热。黄冠黑距人语言，
有鸟玉衣尤皎洁。乃知物生天地中，
万殊难以一理通。海中洲鸟穷人迹，
来市广州才八国。其间注辇来最稀，
此鸟何年随海舶。谁能◇历海上峰，
万怪千奇安可极。兔生明月月在天，
玉兔不能久人间。况尔来从炎瘴地，
岂识中州霜雪寒。渴虽有饮饥有啄，
羁绁终知非尔乐。天高海阔路茫茫，
嗟尔身微羽毛弱。尔能识路知所归，
吾欲开笼纵尔飞。俾尔归托宛陵诗，
此老诗名闻四夷。
答圣俞莫饮酒
作者：欧阳修
朝代：宋

子谓莫饮酒，我谓莫作诗。
花开木落虫鸟悲，四时百物乱我思。
朝吟摇头暮蹙眉，雕肝琢肾闻退之。
此翁此语还自违，岂如饮酒无所知。
自古不饮无不死，惟有为善不可迟。
功施当世圣贤事，不然文章千载垂。
其余酩酊一◇酒，万事峥嵘皆可齐。
腐肠糟肉两家说，计较屑屑何其卑。
死生寿夭无足道，百年长短才几时。
但饮酒，莫作诗，
子其听我言非痴。
答圣俞莫饮酒
作者：欧阳修
朝代：宋

子谓莫饮酒，我谓莫作诗。
花开木落虫鸟悲，四时百物乱我思。
朝吟摇头暮蹙眉，雕肝琢肾闻退之。
此翁此语还自违，岂如饮酒无所知。
自古不饮无不死，惟有为善不可迟。
功施当世圣贤事，不然文章千载垂。
其余酩酊一罇酒，万事峥嵘皆可齐。
腐肠糟肉两家说，计较屑屑何其卑。
死生寿夭无足道，百年长短纔几时。
但饮酒，莫作诗，子其听我言非痴。
答圣俞莫饮酒
作者：欧阳修
朝代：宋

子谓莫饮酒，我谓莫作诗。花开木落虫鸟悲，四时百物乱我思。朝吟摇头暮蹙眉，雕肝琢肾闻退之。此翁此语还自违，岂如饮酒无所知。自古不饮无不死，惟有为善不可迟。功施当世圣贤事，不然文章千载垂。其馀酩酊一樽酒，万事峥嵘皆可齐。腐肠糟肉两家说，计较屑屑何其卑。死生寿夭无足道，百年长短才几时。但饮酒，莫作诗，子其听我言非痴。
答太傅相公见赠长韵
作者：欧阳修
朝代：宋

踪迹本羁单，登门二十年。
平生任愚拙，自进耻因缘。
忧患经多矣，疲驽尚勉旃。
凋零◇谷友，惟悴鴈池边。
忽忽良时失，区区俗虑阗。
公斋每偷暇，师席屡攻坚。
善诲常无倦，余谈亦可编。
仰高虽莫及，希骥岂非贤。
报国如乖愿，归耕宁买田。
期无辱知己，肯逐利名迁。
答太傅相公见赠长韵
作者：欧阳修
朝代：宋

踪迹本羁单，登门二十年。平生任愚拙，自进耻因缘。忧患经多矣，疲驽尚勉旃。凋零莺谷友，憔悴雁池边。忽忽良时失，区区俗虑阗。公斋每偷暇，师席屡攻坚。善诲常无倦，馀谈亦可编。仰高虽莫及，希骥岂非贤。报国如乖愿，归耕宁买田。期无辱知己，肯逐利名迁。
答太傅相公见赠长韵
作者：欧阳修
朝代：宋

踪迹本羁单，登门二十年。
平生任愚拙，自进耻因缘。
忧患经多矣，疲驽尚勉旃。
凋零鸎谷友，憔悴鴈池边。
忽忽良时失，区区俗虑阗。
公斋每偷暇，师席屡攻坚。
善诲常无倦，余谈亦可编。
仰高虽莫及，希骥岂非贤。
报国如乖顾，归耕宁买田。
期无辱知己，肯逐利名迁。
答子华舍人退朝小饮官舍
作者：欧阳修
朝代：宋

玉阶朝罢卷晨班，官舍相留一笑间。
与世渐疏嗟已老，得朋为乐偶偷闲。
红牋搦管吟红药，绿酒盈◇舞绿鬟。
自是风情年少事，多◇白发与苍颜。
答子华舍人退朝小饮官舍
作者：欧阳修
朝代：宋

玉阶朝罢卷晨班，官舍相留一笑间。与世渐疏嗟已老，得朋为乐偶偷闲。红笺搦管吟红药，绿酒盈樽舞绿鬟。自是风情年少事，多惭白发与苍颜。
答子华舍人退朝小饮官舍
作者：欧阳修
朝代：宋

玉阶朝罢卷晨班，官舍相留一笑间。
与世渐疏嗟已老，得朋为乐偶偷闲。
红笺搦管吟红药，绿酒盈罇舞绿鬟。
自是风情年少事，多惭白髮与苍颜。
答子履学士见寄
作者：欧阳修
朝代：宋
体裁：七言律诗

颍亳相望乐未央，吾州仍得治仙乡。梦回枕上黄粱熟，身在壶中白日长。每恨老年才已尽，怕逢诗敌力难当。知君欲别西湖去，乞我桥南菡萏香。
答子履学士见寄
作者：欧阳修
朝代：宋

颍毫相望乐未央，吾州仍得治仙乡。
梦回枕上黄粱熟，身在壶中白日长。
每恨老年才已尽，怕逢诗敌力难当。
知君欲别西湖去，乞我桥南菡萏香。
答朱宷捕蝗诗
作者：欧阳修
朝代：宋

捕蝗之术世所非，欲究此语兴于谁。
或云丰凶岁有数，天孽未可人力支。
或言蝗多不易捕，驱民入野践其畦。
因之姦吏恣贪扰，户到头敛无一遗。
蝗灾食苗民自苦，吏虐民苗皆被之。
吾嗟此语祗知一，不究其本论其皮。
驱虽不尽胜养患，昔人固已决不疑。
秉蟊投火况旧法，古之去恶犹如斯。
既多而捕诚未易，其失安在常由迟。
诜诜最说子孙众，为腹所孕多蜫蚳。
始生朝亩暮已顷，化一为百无根涯。
口含锋刃疾风雨，毒肠不满疑常饥。
高原下湿不知数，进退整若随金鼙。
嗟兹羽孽物共恶，不知造化其谁尸。
大凡万事悉如此，祸当早绝防其微。
蝇头出土不急捕，羽翼已就功难施。
只惊羣飞自天下，不究生子由山陂。
官书立法空太峻，吏愚畏罚反自欺。
盖藏十不敢申一，上心虽恻何由知。
不如宽法择良令，告蝗不隐捕以时。
今苗因捕虽践死，明岁犹免为蝝菑。
吾尝捕蝗见其事，较以利害曾深思。
官钱二十买一斗，示以明信民争驰。
敛微成众在人力，顷刻露积如京坻。
乃知孽虫虽甚众，嫉恶苟锐无难为。
往时姚崇用此议，诚哉贤相得所宜。
因吟君赠广其说，为我持之告采诗。
答朱寀捕蝗诗
作者：欧阳修
朝代：宋

捕蝗之术世所非，欲究此语兴於谁。或云丰凶岁有数，天孽未可人力支。或言蝗多不易捕，驱民入野践其畦。因之奸吏恣贪扰，户到头歛无一遗。蝗灾食苗民自苦，吏虐民苗皆被之。吾嗟此语祗知一，不究其本论其皮。驱虽不尽胜养患，昔人固已决不疑。秉蟊投火况旧法，古之去恶犹如斯。既多而捕诚未易，其失安在常由迟。诜诜最说子孙众，为腹所孕多昆蚳。始生朝亩暮已顷，化一为百无根涯。口含锋刃疾风雨，毒肠不满疑常饥。高原下湿不知数，进退整若随金鼙。嗟兹羽孽物共恶，不知造化其谁尸。大凡万事悉如此，祸当早绝防其微。蝇头出土不急捕，羽翼已就功难施。只惊群飞自天下，不究生子由山陂。官书立法空太峻，吏愚畏罚反自欺。盖藏十不敢申一，上心虽恻何由知。不如宽法择良令，告蝗不隐捕以时。今苗因捕虽践死，明岁犹免为蝝菑。吾尝捕蝗见其事，较以利害曾深思。官钱二十买一斗，示以明信民争驰。歛微成众在人力，顷刻露积如京坻。乃知孽虫虽其众，嫉恶苟锐无难为。往时姚崇用此议，诚哉贤相得所宜。因吟君赠广其说，为我持之告采诗。
答朱采捕蝗诗
作者：欧阳修
朝代：宋

捕蝗之术世所非，欲究此语兴于谁。或云丰凶岁有数，天孽未可人力支。或言蝗多不易捕，驱民入野践其畦。因之奸吏恣贪扰，户到头敛无一遗。蝗灾食苗民自苦，吏虐民苗皆被之。吾嗟此语祗知一，不究其本论其皮。驱虽不尽胜养患，昔人固已决不疑。秉蟊投火况旧法，古之去恶犹如斯。既多而捕诚未易，其失安在常由迟。诜诜最说子孙众，为腹所孕多蜫蚳。始生朝亩暮已顷，化一为百无根涯。口含锋刃疾风雨，毒肠不满疑常饥。高原下湿不知数，进退整若随金鼙。嗟兹羽孽物共恶，不知造化其谁尸。大凡万事悉如此，祸当早绝防其微。蝇头出土不急捕，羽翼已就功难施。只惊群飞自天下，不究生子由山陂。官书立法空太峻，吏愚畏罚反自欺。盖藏十不敢申一，上心虽恻何由知。不如宽法择良令，告蝗不隐捕以时。今苗因捕虽践死，明岁犹免为蝝菑。吾尝捕蝗见其事，较以利害曾深思。官钱二十买一斗，示以明信民争驰。敛微成众在人力，顷刻露积如京坻。乃知孽虫虽甚众，嫉恶苟锐无难为。往时姚崇用此议，诚哉贤相得所宜。因吟君赠广其说，为我持之告采诗。
答杜相公宠示去思堂诗
作者：欧阳修
朝代：宋

当年丞相倦洪钓，弭节初来颍水濆。惟以琴◇乐嘉客，能将富贵比浮云。西溪水色春长绿，北渚花光暖自薰。得载公诗播人口，去思从此四夷闻。
答杜相公宠示去思堂诗
作者：欧阳修
朝代：宋

当年丞相倦洪钧，弭节初来颍水濆。惟以琴樽乐嘉客，能将富贵比浮云。西溪水色春长绿，北渚花光暖自薰。得载公诗播人口，去思从此四夷闻。
答杜相公宠示去思堂诗
作者：欧阳修
朝代：宋

当年丞相倦洪钧，弭节初来颍水濆。
惟以琴罇乐嘉客，能将富贵比浮云。
西溪水色春长绿，北渚花光暖自熏。
得载公诗播人口，去思从此四夷闻。
答杜相公惠诗
作者：欧阳修
朝代：宋
体裁：七言律诗

药苗本是山家味，茶具偏于野客宜。敢以微诚将薄物，少资清兴入新诗。言无俗韵精而劲，笔有神锋老更奇。二宝收藏传百世，岂惟荣耀诧当时。
答杜相公惠诗
作者：欧阳修
朝代：宋

药苗本是山家味，茶具偏於野客宜。敢以微诚将薄物，少资清兴入新诗。言无俗韵精而劲，笔有神锋老更奇。二宝收藏传百世，岂惟荣耀托当时。
答杨辟喜雨长句
作者：欧阳修
朝代：宋

吾闻阴阳在天地，升降上下无时穷。环回不得不差失，所以岁时无常丰。古之为政知若此，均节收敛勤人功。三年必有一年食，九岁常备三岁凶。纵令水旱或时遇，以多补少能相通。今者吏愚不善政，民亦游惰离于农。军国赋敛急星火，兼并奉养过王公。终年之耕幸一熟，聚而耗者多于蜂。是以比岁屡登稔，然而民室常虚空。遂令一时暂不雨，辄以困急号天翁。赖天闵民不责吏，甘泽流布何其浓。农当勉力吏当愧，敢不酌酒浇神龙。
答杨辟喜雨长句
作者：欧阳修
朝代：宋

吾闻阴阳在天地，升降上下无时穷。
环回不得不差失，所以岁时无常丰。
古之为政知若此，均节收歛勤人功。
三年必有一年食，九岁常备三岁凶。
纵令水旱或时遇，以多补少能相通。
今者吏愚不善政，民亦游惰离於农。
军国赋敛急星火，兼并奉养过王公。
终年之耕幸一熟，聚而耗者多於蜂。
是以比岁屡登稔，然而民室常虚空。
遂令一时暂不雨，辄以困急号天翁。
赖天闵民不责吏，甘泽流布何其浓。
农当勉力吏当愧，敢不酌酒浇神龙。
答杨闢喜雨长句
作者：欧阳修
朝代：宋

吾闻阴阳在天地，升降上下无时穷。
环回不得不差失，所以岁时无常丰。
古之为政知若此，均节收敛勤人功。
三年必有一年食，九岁常备三岁凶。
纵令水旱或时遇，以多补少能相通。
今者吏愚不善政，民亦游惰离于农。
军国赋敛急星火，兼并奉养过王公。
终年之耕幸一熟，聚而耗者多于蠭。
是以比岁屡登稔，然而民室常虚空。
遂令一时暂不雨，辄以困急号天翁。
赖天闵民不责吏，甘泽流布何其浓。
农当勉力吏当愧，敢不酌酒浇神龙。
答枢密吴给事见寄
作者：欧阳修
朝代：宋

老得闲来兴味长，问将何事送余光。春寒拥被三竿日，宴坐忘言一炷香。报国愧无功尺寸，归田仍值岁丰穰。枢庭任重才余暇，犹有新篇寄草堂。
答枢密吴给事见寄
作者：欧阳修
朝代：宋

老得闲来兴味长，问将何事送馀光。春寒拥被三竿日，宴坐忘言一炷香。报国愧无功尺寸，归田仍值岁丰穰。枢庭任重才馀暇，犹有新篇寄草堂。
答梅圣俞
作者：欧阳修
朝代：宋

寒日照穷巷，荆扉晨未开。惊闻远方信，有客渡江来。开缄复何喜，宛若见琼瑰。一尔乖出处，未尝持酒杯。官闲隐朝市，岁暮惨风埃。音书日可待，春雁暖应回。
答梅圣俞
作者：欧阳修
朝代：宋

寒日照穷巷，荆扉晨未开。惊闻远方信，有客渡江来。开缄复何喜，宛若见琼瑰。一尔乖出处，未尝持酒杯。官闲隐朝市，岁暮惨风埃。音书日可待，春鴈暖应回。
答梅圣俞
作者：欧阳修
朝代：宋

寒日照穷巷，荆扉晨未开。
惊闻远方信，有客渡江来。
开缄復何喜，宛若见琼瑰。
一尔乖出处，未尝持酒杯。
官闲隐朝市，岁暮惨风埃。
音书日可待，春鴈暖应回。
答梅圣俞大雨见寄
作者：欧阳修
朝代：宋

夕云若颓山，夜雨如决渠。
俄然见青天，燄燄升蟾蜍。
倏忽阴气生，四面如吹嘘。
狂雷走昏黑，惊电照夔魖。
搜寻起龙蛰，下击墓与墟。
雷声每轩轰，雨势随疾徐。
初若浩莫止，俄收閴无余。
但挂千丈虹，紫翠横空虚。
顷刻百变态，晦明谁卷舒。
岂知下土人，水潦没襟裾。
扰扰泥淖中，无异鸭与猪。
嗟我来京师，庇身无弊庐。
闲坊僦古屋，卑陋杂里闾。
邻注涌沟窦，街流溢庭除。
出门愁浩渺，闭户恐为潴。
墙壁豁四达，幸家无贮储。
虾蟇鸣竈下，老妇但欷歔。
九门绝来薪，朝爨欲毁车。
压溺委性命，焉能顾图书。
乃知生尧时，未免忧为鱼。
梅子犹念我，寄声忧我居。
慰我以新篇，琅琅比琼琚。
官闲行能薄，补益愧空疎。
岁月行晚矣，江湖盍归欤。
吾居传邮尔，此计岂踌躇。
答梅圣俞大雨见寄
作者：欧阳修
朝代：宋

夕云若颓山，夜雨如决渠。俄然见青天，燄燄升蟾蜍。倏忽阴气生，四面如吹嘘。狂雷走昏黑，惊电照夔魖。搜寻起龙蛰，下击墓与墟。雷声每轩轰，雨势随疾徐。初若浩莫止，俄收阒无馀。但挂千丈虹，紫翠横空虚。顷刻百变态，晦明谁卷舒。岂知下土人，水潦没襟裾。扰扰泥淖中，无异鸭与猪。嗟我来京师，庇身无弊庐。闲坊僦古屋，卑陋杂里闾。邻注涌沟窦，街流溢庭除。出门愁浩渺，闭户恐为潴。墙壁豁四达，幸家无贮储。虾蟆鸣灶下，老妇但欷歔。九门绝来薪，朝爨欲毁车。压溺委性命，焉能顾图书。乃知生尧时，未免忧为鱼。梅子犹念我，寄声忧我居。慰我以新篇，琅琅比琼琚。官闲行能薄，补益愧空疏。岁月行晚矣，江湖盍归欤。吾居传邮尔，此计岂踌躇。
答梅圣俞寺丞见寄
作者：欧阳修
朝代：宋

忆昔识君初，我少君方壮。
风期一相许，意气曾谁让。
交游盛京洛，樽俎陪丞相。
騄骥日相追，鸾凰志高扬。
词章尽崔蔡，论议皆歆向。
文会忝予盟，诗坛推子将。
谈精锋愈出，饮剧欢无量。
贾勇为无前，余光谁敢望。
兹年五六岁，人事堪凄怆。
南北顿暌乖，相离独飘荡。
失杯由画足，伤手因代匠。
移书虽激切，拙语非欺诳。
安知乃心愚，而使所言妄。
权豪不自避，斧质诚为当。
苍皇得一邑，奔走踰千嶂。
楚峡听猿鸣，荆江畏蛟浪。
蛮方异时俗，景物殊气象。
绿发变风霜，丹颜侵疾痒。
常忧鵩鸟窥，幸免江鱼葬。
今兹荷宽宥，迁徙来汉上。
憔悴戴囚冠，驱驰嗟俗状。
王事多倥偬，学业差遗忘。
未能解绶去，所恋寸禄养。
举足畏逢仇，低头惟避谤。
忻闻故人近，岂惮驱车访。
一别各衰翁，相见问无恙。
交情宛如旧，欢意独能强。
幸陪主人贤，更值芳洲涨。
菱荷乱浮泛，水竹涵虚旷。
清风满谈席，明月临歌舫。
已见洛阳人，重闻画楼唱。
怡然台郁写，蹔尔累囚放。
自从还邑来，会此骄阳亢。
神灵多请祷，租讼烦笞榜。
犹须新秋凉，汉水临清漾。
野稼荡浮云，晴山开叠障。
聊以助吟咏，亦可资酣畅。
北辕如未驾，幸子能来贶。
答梅圣俞寺丞见寄
作者：欧阳修
朝代：宋

忆昔识君初，我少君方壮。风期一相许，意气曾谁让。交游盛京洛，樽俎陪丞相。騄骥日相追，鸾凰志高飏。词章尽崔蔡，论议皆歆向。文会忝予盟，诗坛推子将。谈精锋愈出，饮剧欢无量。贾勇为无前，馀光谁敢望。兹年五六岁，人事堪悽怆。南北顿暌乖，相离独飘荡。失杯由画足，伤手因代匠。移书虽激切，拙语非欺诳。安知乃心愚，而使所言妄。权豪不自避，斧质诚为当。苍皇得一邑，奔走踰千嶂。楚峡听猿鸣，荆江畏蛟浪。蛮方异时俗，景物殊气象。绿发变风霜，丹颜侵疾痒。常忧鵩鸟窥，幸免江鱼葬。今兹荷宽宥，迁徙来汉上。憔悴戴囚冠，驱驰嗟俗状。王事多倥偬，学业差遗忘。未能解绶去，所恋寸禄养。举足畏逢仇，低头惟避谤。忻闻故人近，岂惮驱车访。一别各衰翁，相见问无恙。交情宛如旧，欢意独能强。幸陪主人贤，更值芳洲涨。菱荷乱浮泛，水竹涵虚旷。清风满谈席，明月临歌舫。已见洛阳人，重闻画楼唱。怡然壹郁写，暂尔累囚放。自从还邑来，会此骄阳亢。神灵多请祷，租讼烦笞榜。犹须新秋凉，汉水临清漾。野稼荡浮云，晴山开叠障。聊以助吟咏，亦可资酣畅。北辕如未驾，幸子能来贶。
答梅圣俞寺丞见寄
作者：欧阳修
朝代：宋

忆昔识君初，我少君方壮。
风期一相许，意气曾谁让。
交游盛京洛，罇俎陪丞相。
騄骥日相追，鸾凰志高扬。
词章尽崔蔡，论议皆歆向。
文会忝予盟，诗坛推子将。
谈精锋愈出，饮剧欢无量。
贾勇为无前，余光谁敢望。
兹年五六岁，人事堪悽怆。
南北顿暌乖，相离独飘荡。
失杯由画足，伤手因代匠。
移书虽激切，拙语非欺诳。
安知乃心愚，而使所言妄。
权豪不自避，斧质诚为当。
苍皇得一邑，奔走踰千嶂。
楚峡听猿鸣，荆江畏蛟浪。
蛮方异时俗，景物殊气象。
绿髮变风霜，丹颜侵疾痒。
常忧鹏鸟窥，幸免江鱼葬。
今兹荷宽宥，迁徙来汉上。
惟悴戴囚冠，驱驰嗟俗状。
王事多倥偬，学业差遗忘。
未能解绶去，所恋寸禄养。
举足畏逢仇，低头惟避谤。
忻闻故人近，岂惮驱车访。
一别各衰翁，相见问无恙。
交情宛如旧，欢意独能强。
幸陪主人贤，更值芳洲涨。
菱荷乱浮泛，水竹涵虚旷。
清风满谈席，明月临歌舫。
已见洛阳人，重闻画楼唱。
怡然壹鬰写，蹔尔累囚放。
自从还邑来，会此骄阳亢。
神台多请祷，租讼烦笞榜。
犹须新秋凉，汉水临清漾。
野稼荡浮云，晴山开迭障。
聊以助吟咏，亦可资酣畅。
北辕如未驾，幸子能来贶。
答梅圣俞莫登楼
作者：欧阳修
朝代：宋

莫登楼，乐哉都人方竞游，楼阙夜气春烟浮。玉轮东来从海陬，纤霭洗尽当空留。灯光月色烂不收，火龙衔山祝千秋。缘竿踏索杂幻优，鼓喧管咽耳欲咻。清风袅袅夜悠悠，瑩蹄文角车如流。娅姹扶栏车两头，髧髦垂鬟娇未羞。念昔年少追朋俦，轻衫骏马今则不。中年病多昏两眸，夜视曾不如鸺鹠。足虽欲往意已休，惟思睡眠拥衾裯。人心利害两不谋，春阳稍愆天子忧。安得四野阴云油，甘泽以时丰麦麰。游骑踏泥非我愁。
答梅圣俞莫登楼
作者：欧阳修
朝代：宋
体裁：古风

莫登楼，乐哉都人方竞游，楼阙夜气春烟浮。玉轮东来从海陬，纤霭洗尽当空留。灯光月色烂不收，火龙衔山祝千秋。缘竿踏索杂幻优，鼓喧管咽耳欲咻。清风袅袅夜悠悠，莹蹄文角车如流。娅姹扶栏车两头，髧髦垂鬟娇未羞。念昔年少追朋俦，轻衫骏马今则不。中年病多昏两眸，夜视曾不如鸺鹠。足虽欲往意已休，惟思睡眠拥衾裯。人心利害两不谋，春阳稍愆天子忧。安得四野阴云油，甘泽以时丰麦麰。游骑踏泥非我愁。
答王内翰范舍人
作者：欧阳修
朝代：宋

相从一笑欢无厌，屡获新篇喜可涯。自昔居前诮◇秕，幸容相倚媿蒹葭。白麻诏令追三代，青史文章自一家。我亦谏垣新忝命，君恩未报发先华。
答王内翰范舍人
作者：欧阳修
朝代：宋

相从一笑欢无厌，屡获新篇喜可涯。
自昔居前诮穅秕，幸容相倚媿蒹葭。
白麻诏令追三代，青史文章自一家。
我亦谏垣新忝命，君恩未报髮先华。
答王内翰范舍人
作者：欧阳修
朝代：宋

相从一笑欢无厌，屡获新篇喜可涯。自昔居前诮糠秕，幸容相倚愧蒹葭。白麻诏令追三代，青史文章自一家。我亦谏垣新忝命，君恩未报发先华。
答王禹玉见赠
作者：欧阳修
朝代：宋

昔时叨入武成宫，曾看挥毫气吐虹。梦寐闲思十年旧，笑谈今此一◇同。喜君新赐黄金带，顾我宜为白发翁。自古荐贤为报国，幸依精识士称公。
答王禹玉见赠
作者：欧阳修
朝代：宋

昔时叨入武成宫，曾看挥毫气吐虹。梦寐闲思十年旧，笑谈今此一樽同。喜君新赐黄金带，顾我宜为白发翁。自古荐贤为报国，幸依精识士称公。
答王禹玉见赠
作者：欧阳修
朝代：宋

昔时叨入武成宫，曾看挥毫气吐虹。
梦寐闲思十年旧，笑谈今此一罇同。
喜君新赐黄金带，顾我宜为白髮翁。
自古荐贤为报国，幸依精识士称公。
答端明王尚书见寄兼简景仁文裕二侍郎二首
作者：欧阳修
朝代：宋

日久都城车马喧，岂知风月属三贤。唱高谁敢投诗社，行处人争看地仙。酒面拨醅浮大白，舞腰催拍趁繁弦。与公等是休官者，方把锄犁学事田。多病新还太守章，归来白首兴何长。琴书自是千金产，日月闲销百刻香。尚有俸钱酤美酒，自栽花圃趁新阳。醉翁生计今如此，一笑何时共一觞。
答端明王尚书见寄兼简景仁文裕二侍郎二首·其一
作者：欧阳修
朝代：宋

日久都城车马喧，岂知风月属三贤。唱高谁敢投诗社，行处人争看地仙。酒面拨醅浮大白，舞腰催拍趁繁弦。与公等是休官者，方把锄犁学事田。
答端明王尚书见寄兼简景仁文裕二侍郎二首·其一
作者：欧阳修
朝代：宋

日久都城车马喧，岂知风月属三贤。
唱高谁敢投诗社，行处人争看地仙。
酒面拨醅浮大白，舞腰催拍趁繁絃。
与公等是休官者，方把锄犁学事田。
答端明王尚书见寄兼简景仁文裕二侍郎二首·其二
作者：欧阳修
朝代：宋
体裁：七言律诗

多病新还太守章，归来白首兴何长。琴书自是千金产，日月闲销百刻香。尚有俸钱酤美酒，自栽花圃趁新阳。醉翁生计今如此，一笑何时共一觞。
答苏子美离京见寄
作者：欧阳修
朝代：宋

众奇子美貌，堂堂千人英。我独疑其胸，浩浩包沧溟。沧溟产龙蜃，百怪不可名。是以子美辞，吐出人辄惊。其于诗最豪，奔放何纵横。众弦排律吕，金石次第鸣。间以险绝句，非时震雷霆。两耳不及掩，百痾为之醒。吾言既可骇，笔墨尤其精。少虽尝力学，老乃若天成。濡毫弄点画，信手不自停。端庄杂丑怪，群星见搀枪。烂然溢纸幅，视久无定形。使我终老学，得一已足矜。而君兼众美，磊落犹自轻。高冠出人上，谁敢揖其膺。群臣列丹陛，几位缺公卿。使之束带立，可以重朝廷。况令参国议，高论吐峥嵘。惜哉三十五，白发今已生。近者去江淮，作诗寄离情。口诵不及写，一日传都城。退之序百物，其鸣由不平。天方苦君心，欲使发其声。嗟我非鸑鷟，徒思和嘤嘤。因风幸数寄，警我聋与盲。
答苏子美离京见寄
作者：欧阳修
朝代：宋

众奇子美貌，堂堂千人英。
我独疑其胸，浩浩包沧溟。
沧溟产龙蜃，百怪不可名。
是以子美辞，吐出人辄惊。
其于诗最豪，奔放何纵横。
众絃排律吕，金石次第鸣。
间以险绝句，非时震雷霆。
两耳不及掩，百痾为之醒。
语言既可骇，笔墨尤其精。
少虽尝力学，老乃若天成。
濡毫弄点画，信手不自停。
端庄杂丑怪，羣星见搀枪。
烂然溢纸幅，视久无定形。
使我终老学，得一已足矜。
而君兼众美，磊落犹自轻。
高冠出人上，谁敢揖其膺。
羣臣列丹陛，几位缺公卿。
使之束带立，可以重朝廷。
况令参国议，高论吐峥嵘。
惜哉三十五，白髮今已生。
近者去江淮，作诗寄离情。
口诵不及写，一日传都城。
退之序百物，其鸣由不平。
天方苦君心，欲使发其声。
嗟我非鸑鷟，徒思和嘤嘤。
因风幸数寄，警我聋与盲。
答苏子美离京见寄
作者：欧阳修
朝代：宋

众奇子美貌，堂堂千人英。我独疑其胸，浩浩包沧溟。沧溟产龙蜃，百怪不可名。是以子美辞，吐出人辄惊。其於诗最豪，奔放何纵横。众弦排律吕，金石次第鸣。间以险绝句，非时震雷霆。两耳不及掩，百痾为之醒。吾言既可骇，笔墨尤其精。少虽尝力学，老乃若天成。濡毫弄点画，信手不自停。端庄杂丑怪，群星见搀枪。烂然溢纸幅，视久无定形。使我终老学，得一已足矜。而君兼众美，磊落犹自轻。高冠出人上，谁敢揖其膺。群臣列丹陛，几位缺公卿，使之束带立，可以重朝廷。况令参国议，高论吐峥嵘。惜哉三十五，白发今已生。近者去江淮，作诗寄离情。口诵不及写，一日传都城。退之序百物，其鸣由不平。天方苦君心，欲使发其声。嗟我非鸑◇，徒思和嘤嘤。因风幸数寄，警我聋与盲。
答西京王尚书寄牡丹
作者：欧阳修
朝代：宋

新花来远喜开封，呼酒看花兴未穷。年少曾为洛阳客，眼明重见魏家红。却思初赴青油幕，自笑今为白发翁。西望无由陪胜赏，但吟佳句想芳丛。
答西京王尚书寄牡丹
作者：欧阳修
朝代：宋

新花来远喜开封，呼酒看花兴未穷。
年少曾为洛阳客，眼明重见魏家红。
却思初赴青油幕，自笑今为白髮翁。
西望无由陪胜赏，但吟佳句想芳丛。
答许发运见寄
作者：欧阳修
朝代：宋
体裁：七言绝句

琼花芍药世无伦，偶不题诗便怨人。曾向无双亭下醉，自知不负广陵春。
答谢判官独游幽谷见寄
作者：欧阳修
朝代：宋
体裁：七言律诗

闻道西亭偶独登，怅然怀我未忘情。新花自向游人笑，啼鸟犹为旧日声。因拂醉题诗句在，应怜手种树阴成。须知别后无由到，莫厌频携野客行。
答谢判官独游幽谷见寄
作者：欧阳修
朝代：宋

闻道西亭偶独登，怅然怀我未忘情。新花自向游人笑，啼鸟犹为旧日声。因拂醉题诗句在，应怜手种树阴成。须知别後无由到，莫厌频携野客行。
答谢景山遗古瓦砚歌
作者：欧阳修
朝代：宋

火数四百炎灵销，谁其代者当涂高。穷奸极酷不易取，始知文章基扃牢。坐挥长喙啄天下，豪杰竞起如猬毛。董吕傕汜相继死，绍术权备争咆咻。力彊者胜怯者败，岂较才德为功劳。然犹到手不敢取，而使螟蝗生蝮蜪。子丕当初不自耻，敢谓舜禹传之尧。得之以此失亦此，谁知三马食一槽。当其盛时争意气，叱咤雷雹生风飙。干戈战罢数功阀，周蔑方召尧无皋。英雄致酒奉高会，巍然铜雀高岧岧。圆歌宛转激清徵，妙舞左右回纤腰。一朝西陵看拱木，寂寞穗帐空萧萧。当时凄凉已可叹，而况后世悲前朝。高台已倾渐平地，此瓦一坠埋蓬蒿。苔文半灭荒土蚀，战血曾经野火烧。败皮弊网各有用，谁使镌镵成凸凹。景山笔力若牛弩，句遒语老能挥毫。嗟予夺得何所用，簿领朱墨徒纷淆。走官南北未尝舍，缇袭三四勤缄包。有时属思欲飞洒，意绪轧轧难抽缲。舟行屡备水神夺，往往冥晦遭风涛。质顽物久有精怪，常恐变化成灵妖。名都所至必传玩，爱之不换鲁宝刀。长歌送我怪且伟，欲报惭愧无琼瑶。
答谢景山遗古瓦砚歌
作者：欧阳修
朝代：宋
体裁：古风

火数四百炎灵销，谁其代者当涂高。穷奸极酷不易取，始知文章基扃牢。坐挥长喙啄天下，豪杰竞起如猬毛。董吕傕汜相继死，绍术权备争咆咻。力彊者胜怯者败，岂较才德为功劳。然犹到手不敢取，而使螟蝗生蝮蜪。子丕当初不自耻，敢谓舜禹传之尧。得之以此失亦此，谁知三马食一槽。当其盛时争意气，叱咤雷雹生风飙。干戈战罢数功阀，周蔑方召尧无皋。英雄致酒奉高会，巍然铜雀高岧岧。圆歌宛转激清徵，妙舞左右回纤腰。一朝西陵看拱木，寂寞繐帐空萧萧。当时凄凉已可叹，而况后世悲前朝。高台已倾渐平地，此瓦一坠埋蓬蒿。苔文半灭荒土蚀，战血曾经野火烧。败皮弊网各有用，谁使镌镵成凸凹。景山笔力若牛弩，句遒语老能挥毫。嗟予夺得何所用，簿领朱墨徒纷淆。走官南北未尝舍，缇袭三四勤缄包。有时属思欲飞洒，意绪轧轧难抽缲。舟行屡备水神夺，往往冥晦遭风涛。质顽物久有精怪，常恐变化成灵妖。名都所至必传玩，爱之不换鲁宝刀。长歌送我怪且伟，欲报惭愧无琼瑶。
答谢景山遗古瓦砚歌
作者：欧阳修
朝代：宋

火数四百炎灵销，谁其代者当涂高。穷奸极酷不易取，始知文章基扃牢。坐挥长喙啄天下，豪杰竞起如蝟毛。董吕傕汜相继死。绍术权备争咆咻。力强者胜怯者败，岂较才德为功劳。然犹到手不敢取，而使螟蝗生蝮蜪。子丕当初不自耻，敢谓舜禹传之尧。得之此以失亦此，谁知三马食一槽。当其盛时争意气，叱咤雷雹生风飚。干戈战罢数功阀，周蔑方召尧无皋。英雄致酒奉高会，巍然铜雀高迢迢。圆歌宛转激清徵，妙舞左右回纤腰。一朝西陵看拱木，寂寞繐帐空萧萧。当时凄凉已可叹，而况後世悲前朝。高台已倾渐平地，此瓦一坠埋蓬蒿。苔文半灭荒土蚀，战血曾经野火烧。败皮弊网各有用，谁使镌鑱成凸凹。景山笔力若牛弩，句遒语老能挥毫。嗟予夺得何所用，簿领朱墨徒纷淆。走官南北未尝舍，缇袭三四勤缄包。有时属思欲飞洒，意绪轧轧难抽缲。舟行屡备水神夺，往往冥晦遭风涛。质顽物久有精怪，常恐变化成灵妖。名都所至必传玩，爱之不换鲁宝刀。长歌送我怪且伟，欲报惭愧无琼瑶。
答谢景山遗古瓦砚歌
作者：欧阳修
朝代：宋

火数四百炎灵销，谁其代者当涂高。
穷姦极酷不易取，始知文景基扃牢。
坐挥长喙啄天下，豪杰竞起如猬毛。
董吕傕汜相继死，绍术权备争咆咻。
力彊者胜怯者败，岂较才德为功劳。
然犹到手不敢取，而使螟蝗生蝮蜪。
子丕当初不自耻，敢谓舜禹传之尧。
得之以此失亦此，谁知三马食一槽。
当其盛时争意气，叱咤雷雹生风飚。
干戈战罢数功阀，周蔑方召尧无皋。
英雄致酒奉高会，巍然铜雀高岧岧。
圆歌宛转激清征，妙舞左右回纤腰。
一朝西陵看拱木，寂寞繐帐空萧萧。
当时凄凉已可叹，而况后世悲前朝。
高台已倾渐平地，此瓦一坠埋蓬蒿。
苔文半灭荒土蚀，战血曾经野火烧。
败皮弊网各有用，谁使镌镵成凸凹。
景山笔力若半弩，句遒语老能挥毫。
嗟予夺得何所用，簿领朱墨徒纷淆。
走官南北未尝舍，缇袭三四勤缄包。
有时属思欲飞洒，意绪轧轧难抽缲。
舟行屡备水神夺，往往冥晦遭风涛。
质顽物久有精怪，常恐变化成灵妖。
名都所至必传玩，爱之不换鲁宝刀。
长歌送我怪且伟，欲报惭愧无琼瑶。
答资政邵谏议见寄二首
作者：欧阳修
朝代：宋

欲知归计久迁延，三十篇诗二十年。
受宠不思身报效，乞骸惟冀上衰怜。
相如旧苦中痟渴，陶令犹能一醉眠。
材薄力殚难勉强，岂同高士爱林泉。
答资政邵谏议见寄二首
作者：欧阳修
朝代：宋

豪横当年气吐虹，萧条晚节鬓如蓬。欲知颍水新居士，即是滁山旧醉翁。所乐蕃篱追尺鴳，敢言寥廓逐冥鸿。期公归辅岩廊上，顾我无忘畎亩中。欲知归计久迁延，三十篇诗二十年。受宠不思身报效，乞骸惟冀上哀怜。相如旧苦中痟渴，陶令犹能一醉眠。材薄力殚难勉强，岂同高士爱林泉。
答资政邵谏议见寄二首
作者：欧阳修
朝代：宋

豪横当年气吐虹，萧条晚节鬓如蓬。欲知颍水新居士，即是滁山旧醉翁。所乐藩篱追尺鷃，敢言寥廓逐冥鸿。期公归辅岩廊上，顾我无忘畎亩中。
答资政邵谏议见寄二首·其一
作者：欧阳修
朝代：宋

豪横当年气吐虹，萧条晚节鬓如蓬。欲知颍水新居士，即是滁山旧醉翁。所乐蕃篱追尺鴳，敢言寥廓逐冥鸿。期公归辅岩廊上，顾我无忘畎亩中。
答资政邵谏议见寄二首·其一
作者：欧阳修
朝代：宋

豪横当年气吐虹，萧条晚节鬓如蓬。
欲知颍水新居士，即是滁山旧醉翁。
所乐蕃篱追尺鷃，敢言寥廓逐冥鸿。
期公归辅岩廓上，顾我无忘畎亩中。
答资政邵谏议见寄二首·其二
作者：欧阳修
朝代：宋
体裁：七言律诗

欲知归计久迁延，三十篇诗二十年。受宠不思身报效，乞骸惟冀上哀怜。相如旧苦中痟渴，陶令犹能一醉眠。材薄力殚难勉强，岂同高士爱林泉。
答通判吕太博
作者：欧阳修
朝代：宋
体裁：七言律诗

千顷芙蕖盖水平，扬州太守旧多情。画盆围处花光合，红袖传来酒令行。舞踏落晖留醉客，歌迟檀板换新声。如今寂寞西湖上，雨后无人看落英。
答通判吕太博
作者：欧阳修
朝代：宋

千顷芙蕖盖水平，扬州太守旧多情。画盆围处花光合，红袖传来酒令行。舞踏落晖留醉客，歌迟檀板换新声。如今寂寞西湖上，雨後无人看落英。
答钱寺丞忆伊川
作者：欧阳修
朝代：宋
体裁：古风

之子问伊川，伊川已春色。绿芷杂芳浦，青溪含白石。山阿昔留赏，屐齿无遗迹。惟有岩桂花，留芳待归客。
签吕公着见赠
作者：欧阳修
朝代：宋

晋人歌蟋蟀，孔子录于诗。
因知圣贤心，岂不惜良时。
行乐不及早，朱颜忽焉衰。
驰光如騕褭，一去不可追。
今也不彊饮，后虽悔奚为。
三年谪永阳，陷穽不知危。
种树满幽谷，疏泉泻清池。
新阳染山木，撩乱发枯枝。
无人歌青春，自釂白玉巵。
今者荷宽宥，乞州从尔宜。
西湖旧已闻，既见又过之。
菡萏间红绿，鸳鸯浮渺瀰。
四时花与竹，罇俎动可随。
况与贤者同，熏然袭兰芝。
醁醅寒且醥，清唱婉而迟。
四坐各已醉，临觞独何疑。
昔人逢曲车，流涎尚垂颐。
况此杯中趣，久得乐无涯。
多忧衰病早，心在良可噫。
譬若卧枥马，闻鼙尚鸣悲。
春膏已动脉，百卉渐葳蕤。
丹砂得新方，旧疾庶可治。
尚可执鞭弭，周旋以忘疲。
箕山
作者：欧阳修
朝代：宋

朝下黄芦坂，夕望箕山云。缅怀巢上客，想彼岩中人。弱岁慕高节，壮年婴世纷。漱流羡颍水，振衣嗟洛尘。空祠乱惊鸟，山木含余曛。聊兹谢芝桂，归月及新春。
箕山
作者：欧阳修
朝代：宋

朝下黄芦坂，夕望箕山云。缅怀巢上客，想彼岩中人。弱岁慕高节，壮年婴世纷。漱流羡颍水，振衣嗟洛尘。空祠乱惊鸟，山木含馀曛。聊兹谢芝桂，归月及新春。
系裙腰
作者：欧阳修
朝代：宋
体裁：词

水轩檐幕透薰风。银塘外、柳烟浓。方床遍展鱼鳞簟，碧纱笼。小墀面、对芙蓉。玉人共处双鸳枕，和娇困、睡朦胧。起来意懒含羞态，汗香融。素裙腰，映酥胸。
系裙腰
作者：欧阳修
朝代：宋
体裁：词

水轩檐幕透薰风。
银塘外、柳烟浓。
方床遍展鱼鳞簟，碧纱笼。
小墀面、对芙蓉。
玉人共处霜鸳枕，和娇困、睡朦胧。
起来意懒含羞态，汗香融。
系裙腰，映酥胸。
系裙腰·水轩檐幕透熏风
作者：欧阳修
朝代：宋

水轩檐幕透熏风。
银塘外、柳烟浓。
方床遍展鱼鳞簟，碧纱笼。
小墀面、对芙蓉。
玉人共处霜鸳枕，和娇困、睡朦胧。
起来意懒含羞态，汗香融。
系裙腰，映酥胸。
紫石屏歌
作者：欧阳修
朝代：宋

月从海底来，行上天东南。正当天中时，下照千丈潭。潭心无风月不动，倒影射入紫石岩。月光水洁石瑩净，感此阴魄来中潜。自从月入此石中，天有两曜分为三。清光万古不磨灭，天地至宝难藏缄。天公呼雷公，夜持巨斧隳崭岩。堕此一片落千仞，皎然寒镜在玉奁。虾蟆白兔走天上，空留桂影犹杉杉。景山得之惜不得，赠我意与千金兼。自云每到月满时，石在暗室光出檐。大哉天地间，万怪难悉谈。嗟予不度量，每事思穷探。欲将两耳目所及，而与造化争毫纤。煌煌三辰行，日月尤尊严。若令下与物为比，扰扰万类将谁瞻。不然此石竟何物，有口欲说嗟如钳。吾奇苏子胸，罗列万象中包含。不惟胸宽胆亦大，屡出言语惊愚凡。自吾得此石，未见苏子心怀惭。不经老匠先指决，有手谁改施镌镵。呼工画石持寄似，幸子留意其无谦。
紫石屏歌
作者：欧阳修
朝代：宋
体裁：古风

月从海底来，行上天东南。正当天中时，下照千丈潭。潭心无风月不动，倒影射入紫石岩。月光水洁石莹净，感此阴魄来中潜。自从月入此石中，天有两曜分为三。清光万古不磨灭，天地至宝难藏缄。天公呼雷公，夜持巨斧隳崭岩。堕此一片落千仞，皎然寒镜在玉奁。虾蟆白兔走天上，空留桂影犹杉杉。景山得之惜不得，赠我意与千金兼。自云每到月满时，石在暗室光出檐。大哉天地间，万怪难悉谈。嗟予不度量，每事思穷探。欲将两耳目所及，而与造化争毫纤。煌煌三辰行，日月尤尊严。若令下与物为比，扰扰万类将谁瞻。不然此石竟何物，有口欲说嗟如钳。吾奇苏子胸，罗列万象中包含。不惟胸宽胆亦大，屡出言语惊愚凡。自吾得此石，未见苏子心怀惭。不经老匠先指决，有手谁改施镌镵。呼工画石持寄似，幸子留意其无谦。
紫石屏歌
作者：欧阳修
朝代：宋

月从海底来，行上天东南。
正当天中时，下照千丈潭。
潭心无风月不动，倒影射入紫石岩。
月光水洁石莹浄，感此阴魄来中潜。
自从月入此石中，天有两曜分为三。
清光万古不磨灭，天地至宝难藏缄。
天公呼雷公，夜持巨斧隳崭岩。
堕此一片落千仞，皎然寒镜在玉奁。
虾蟇白兔走天上，空留桂影犹杉杉。
景山得之惜不得，赠我意与千金兼。
自云每到月满时，石在暗室光出檐。
大哉天地间，万怪难悉谈。
嗟予不度量，每事思穷探。
欲将两耳目所及，而与造化争毫纤。
煌煌三辰行，日月尤尊严。
若令下与物为比，扰扰万类将谁瞻。
不然此石竟何物，有口欲说嗟如钳。
吾奇苏子胸，罗列万象中包含。
不惟胸宽胆亦大，屡出言语惊愚凡。
自吾得此石，未见苏子心怀惭。
不经老匠先指决，有手谁改施镌镵。
呼工画石持寄似，幸子留意其无谦。
纪德陈情上致政太傅杜相公二首
作者：欧阳修
朝代：宋

事国一心勤以瘁，还家五福寿而康。风波已出凭忠信，松◇难凋耐雪霜。昔日青衫遇知己，今来白首再升堂。里门每入从千骑，宾主俱荣道路光。
纪德陈情上致政太傅杜相公二首
作者：欧阳修
朝代：宋

俭节清名世绝伦，坐令风俗可还淳。貌先年老因忧国，事与心违始乞身。四海仪刑瞻旧德，一樽谈笑作闲人。铃斋幸得亲师席，东向时容问治民。事国一心勤以瘁，还家五福寿而康。风波已出凭忠信，松柏难凋耐雪霜。昔日青衫遇知己，今来白首再升堂。里门每入从千骑，宾主俱荣道路光。
纪德陈情上致政太傅杜相公二首·其一
作者：欧阳修
朝代：宋

俭节清名世绝伦，坐令风俗可还淳。貌先年老因忧国，事与心违始乞身。四海仪刑瞻旧德，一樽谈笑作闲人。铃斋幸得亲师席，东向时容问治民。
纪德陈情上致政太傅杜相公二首·其一
作者：欧阳修
朝代：宋

俭节清名世绝伦，坐令风俗可还淳。
貌先年老因忧国，事与心违始乞身。
四海仪刑瞻旧德，一罇谈笑作闲人。
铃斋幸得亲师席，东向时容问治民。
纪德陈情上致政太傅杜相公二首·其二
作者：欧阳修
朝代：宋

事国一心勤以瘁，还家五福寿而康。风波已出凭忠信，松柏难凋耐雪霜。昔日青衫遇知己，今来白首再升堂。里门每入从千骑，宾主俱荣道路光。
纪德陈情上致政太傅杜相公二首·其二
作者：欧阳修
朝代：宋

事国一心勤以瘁，还家五福寿而康。
风波已出凭忠信，松栢难凋雪霜。
昔日青衫遇知己，今来白首再升堂。
里门每入从千骑，宾主俱荣道路光。
纵囚论
作者：欧阳修
朝代：宋

信义行于君子，而刑戮施于小人。刑入于死者，乃罪大恶极，此又小人之尤甚者也。宁以义死，不苟幸生，而视死如归，此又君子之尤难者也。方唐太宗之六年，录大辟囚三百余人，纵使还家，约其自归以就死。是以君子之难能，期小人之尤者以必能也。其囚及期，而卒自归无后者。是君子之所难，而小人之所易也。此岂近于人情哉？
或曰：罪大恶极，诚小人矣；及施恩德以临之，可使变而为君子。盖恩德入人之深，而移人之速，有如是者矣。曰：太宗之为此，所以求此名也。然安知夫纵之去也，不意其必来以冀免，所以纵之乎？又安知夫被纵而去也，不意其自归而必获免，所以复来乎？夫意其必来而纵之，是上贼下之情也；意其必免而复来，是下贼上之心也。吾见上下交相贼以成此名也，乌有所谓施恩德与夫知信义者哉？不然，太宗施德于天下，于兹六年矣，不能使小人不为极恶大罪，而一日之恩，能使视死如归，而存信义。此又不通之论也！
然则何为而可？曰：纵而来归，杀之无赦。而又纵之，而又来，则可知为恩德之致尔。然此必无之事也。若夫纵而来归而赦之，可偶一为之尔。若屡为之，则杀人者皆不死。是可为天下之常法乎？不可为常者，其圣人之法乎？是以尧、舜、三王之治，必本于人情，不立异以为高，不逆情以干誉。
绛守居园池
作者：欧阳修
朝代：宋

尝闻绍述绛守居，偶来览登周四隅。异哉樊子怪可吁，心欲独出无古初。穷荒搜幽入有无，一语诘曲百盘纡。孰云已出不剽袭，句断欲学盘庚书。荒烟古木蔚遗墟，我来嗟祗得其余。栢槐端庄伟丈夫，苍颜郁郁老不枯。靓容新丽一何姝，清池翠盖拥红蕖。胡鬅虎搏岂足道，记录细碎何区区。虙氏八卦画河图，禹汤皋虺暨唐虞。岂不古奥万世模，嫉世姣巧习卑污。以奇矫薄骇群愚，用此犹得追韩徒。我思其人为踌躇，作诗聊谑为坐娱。
绛守居园池
作者：欧阳修
朝代：宋

尝闻绍述绛守居，偶来览登周四隅。异哉樊子怪可吁，心欲独出无古初。穷荒搜幽入有无，一语诘曲百盘纡。孰云已出不剽袭，句断欲学盘庚书。荒烟古木蔚遗墟，我来嗟祗得其馀。柏槐端庄伟丈夫，苍颜郁郁老不枯。靓容新丽一何姝，清池翠盖拥红蕖。胡鬅虎搏岂足道，记录细碎何区区。虙氏八卦画河图，禹汤皋虺暨唐虞。岂不古奥万世模，嫉世姣巧习卑污。以奇矫薄骇群愚，用此犹得追韩徒。我思其人为踌躇，作诗聊谑为坐娱。
绛守居园池
作者：欧阳修
朝代：宋

尝闻绍述绛守居，偶来览登周四隅。
异哉樊子怪可吁，心欲独出无古初。
穷荒搜幽入有无，一语诘曲百盘纡。
孰云已出不剽袭，句断欲学盘庚书。
荒烟古水蔚遗墟，我来嗟祗得其余。
栢槐端庄伟丈夫，苍颜鬰鬰老不枯。
靓容新丽一何姝，清池翠盖拥红蕖。
胡鬅虎搏岂足道，记录细碎何区区。
虙氏八卦画河图，禹汤皋虺暨唐虞。
岂不古奥万世模，嫉世姣巧习卑污。
以奇矫薄骇羣愚，用此犹得追韩徒。
我思其人为踌躇，作诗聊谑为坐娱。
绝句
作者：欧阳修
朝代：宋
体裁：五言绝句

冷雨涨焦陂，人去陂寂寞。惟有霜前花，鲜鲜对高阁。
续作永昭陵挽词五首
作者：欧阳修
朝代：宋

叨陪法从最多年，惯听梨园奏管弦。从此无因瞻黼，坐惟应魂梦到钧天。
续作永昭陵挽词五首
作者：欧阳修
朝代：宋

王者居尊本无外，由来天下以为家。六龙白日乘云去，何用金钱买道车。苦雾霏霏著彩旗，犹排吉仗杂凶仪。常时凤辇行游处，今日龙輴恸哭随。都人扰扰塞康庄，西送灵车过苑墙。金鼎药成龙已去，人间惟有鼠拖肠。素幕悠悠逗晓风，行随哀挽出深宫。妃嫔莫向苍梧望，云覆昭陵洛水东。叨陪法从最多年，惯听梨园奏管弦。从此无因瞻黼坐，惟应魂梦到钧天。
续作永昭陵挽词五首·其一
作者：欧阳修
朝代：宋
体裁：七言绝句

王者居尊本无外，由来天下以为家。六龙白日乘云去，何用金钱买道车。
续作永昭陵挽词五首·其三
作者：欧阳修
朝代：宋

都人扰扰塞唐庄，西送灵车过苑墙。
金鼎药成龙已去，人间惟有鼠拖肠。
续作永昭陵挽词五首·其三
作者：欧阳修
朝代：宋

都人扰扰塞康庄，西送灵车过苑墙。金鼎药成龙已去，人间惟有鼠拖肠。
续作永昭陵挽词五首·其二
作者：欧阳修
朝代：宋

苦雾霏霏着彩旗，犹排吉伏杂凶仪。
常时凤辇行游处，今日龙輴恸哭随。
续作永昭陵挽词五首·其二
作者：欧阳修
朝代：宋

苦雾霏霏著彩旗，犹排吉仗杂凶仪。常时凤辇行游处，今日龙輴恸哭随。
续作永昭陵挽词五首·其五
作者：欧阳修
朝代：宋

叨陪法从最多年，惯听梨园奏管弦。从此无因瞻黼坐，惟应魂梦到钧天。
续作永昭陵挽词五首·其五
作者：欧阳修
朝代：宋

叨陪法从最多年，惯听梨园奏管絃。
从此无因瞻黼坐，惟应魂梦到钧天。
续作永昭陵挽词五首·其四
作者：欧阳修
朝代：宋
体裁：七言绝句

素幕悠悠逗晓风，行随哀挽出深宫。妃嫔莫向苍梧望，云覆昭陵洛水东。
绿竹堂独饮
作者：欧阳修
朝代：宋

夏篁解箨阴加樛，卧斋公退无喧嚣。清和况复值佳月，翠树好鸟鸣咬咬。芳尊有酒美可酌，胡为欲饮先长谣。人生暂别客秦楚，尚欲泣泪相攀邀。况兹一诀乃永已，独使幽梦恨蓬蒿。忆予驱马别家去，去时柳陌东风高。楚乡留滞一千里，归来落尽李与桃。残花不共一日看，东风送哭声嗷嗷。洛池不见青春色，白杨但有风萧萧。姚黄魏紫开次第，不觉成恨俱零凋。榴花最晚今又拆，红绿点缀如裙腰。年芳转新物转好，逝者日与生期遥。予生本是少年气，瑳磨牙角争雄豪。马迁班固自歆向，下笔点窜皆嘲嘈。客来共坐说今古，纷纷落尽玉麈毛。弯弓或拟射石虎，又欲醉斩荆江蛟。自言刚气贮心腹，何尔柔软为脂膏。吾闻庄生善齐物，平日吐论奇牙聱。忧从中来不自遣，强叩瓦缶何譊譊。伊人达者向乃尔，情之所锺况吾曹。愁填胸中若山积，虽欲强饮如沃焦。乃判自古英壮气，不有此恨如何消。又闻浮屠说生死，灭没谓若梦幻泡。前有万古後万世，其中一世独虭蟧。安得独洒一榻泪，欲助河水增滔滔。古来此事无可奈，不如饮此尊中醪。
绿竹堂独饮
作者：欧阳修
朝代：宋

夏篁解箨阴加樛，卧斋公退无喧嚣。清和况复值佳月，翠树好鸟鸣咬咬。芳樽有酒美可酌，胡为欲饮先长谣。人生暂别客秦楚，尚欲泣泪相攀邀。况兹一诀乃永已，独使幽梦恨蓬蒿。忆予驱马别家去，去时柳陌东风高。楚乡留滞一千里，归来落尽李与桃。残花不共一日看，东风送哭声嗷嗷。洛池不见青春色，白杨但有风萧萧。姚黄魏紫开次第，不觉成恨俱零凋。榴花最晚今又拆，红绿点缀如裙腰。年芳转新物转好，逝者日与生期遥。予生本是少年气，瑳磨牙角争雄豪。马迁班固洎歆向，下笔点窜皆嘲嘈。客来共坐说今古，纷纷落尽玉麈毛。弯弓或拟射石虎，又欲醉斩荆江蛟。自言刚气贮心腹，何尔柔软为脂膏。吾闻庄生善齐物，平日吐论奇牙聱。忧从中来不自遣，强叩瓦缶何譊譊。伊人达者尚乃尔，情之所钟况吾曹。愁填胸中若山积，虽欲强饮如沃焦。乃判自古英壮气，不有此恨如何消。又闻浮屠说生死，灭没谓若梦幻泡。前有万古后万世，其中一世独虭蟧。安得独洒一榻泪，欲助河水增滔滔。古来此事无可奈，不如饮此樽中醪。
绿竹堂独饮
作者：欧阳修
朝代：宋

夏篁解箨阴加樛，卧斋公退无喧嚣。
清和况復值佳月，翠树好鸟鸣咬咬。
芳罇有酒美可酌，胡为欲饮先长谣。
人生暂别客秦楚，尚欲泣泪相攀邀。
况兹一诀乃永已，独使幽梦恨蓬蒿。
忆予驱马别家去，去时柳陌东风高。
楚乡留滞一千里，归来落尽李与桃。
残花不共一日看，东风送哭声嗷嗷。
洛池不见青春色，白杨但有风萧萧。
姚黄魏紫开次第，不觉成恨俱零凋。
榴花最晚今又拆，红绿点缀如裙腰。
年芳转新物转好，逝者日与生期遥。
予生本是少年气，瑳磨牙角争雄豪。
马迁班固洎歆向，下笔点窜皆嘲嘈。
客来共坐说今古，纷纷落尽玉麈毛。
弯弓或拟射石虎，又欲醉斩荆江蛟。
自言刚气贮心腹，何尔柔软为脂膏。
吾闻庄生善齐物，平日吐论奇牙聱。
忧从中来不自遣，强叩瓦缶何譊譊。
伊人达者尚乃尔，情之所钟况吾曹。
愁填胸中若山积，虽欲强饮如沃焦。
乃判自古英壮气，不有此恨如何消。
又闻浮屠说生死，灭没谓若梦幻泡。
前有万古后万世，其中一世独虭蟧。
安得独洒一榻泪，欲助河水增滔滔。
古来此事无可奈，不如饮此罇中醪。
缑氏县作
作者：欧阳修
朝代：宋

亭候彻郊畿，人家岭◇西。青山临古县，绿竹绕寒溪。道上行收穗，桑间晚溉畦。东◇有深趣，便拟卜幽栖。
缑氏县作
作者：欧阳修
朝代：宋
体裁：五言律诗

亭候彻郊畿，人家岭坂西。青山临古县，绿竹绕寒溪。道上行收穗，桑间晚溉畦。东皋有深趣，便拟卜幽栖。
罢官后初还襄城弊居述怀十韵回寄洛中旧寮
作者：欧阳修
朝代：宋

路尽见家山，欣然望吾庐。陋巷叩柴扉，迎候遥惊呼。儿童戏竹马，田里邀篮舆。春桑郁已绿，岁事催农夫。朝日飞雉雊，东皋新雨馀。植杖望远林，行歌登故墟。夙志在一壑，兹焉将荷锄。言谢洛社友，因招洛中愚。马卿已倦客，严安犹献书。行矣方于役，岂能遂归欤。
罢官后初还襄城弊居述怀十韵回寄洛中旧寮
作者：欧阳修
朝代：宋

路尽见家山，欣然望吾庐。
陋巷叩柴扉，迎候遥惊呼。
儿童戏竹马，田里邀篮舆。
春桑鬰已绿，岁事催农夫。
朝日飞雉雊，东皋新雨余。
植杖望远林，行歌登故墟。
夙志在一壑，兹焉将荷锄。
言谢洛社友，因招洛中愚。
马卿已倦客，严安犹献书。
行矣方于役，岂能遂归欤。
罢官後初还襄城弊居述怀十韵回寄洛中旧寮
作者：欧阳修
朝代：宋

路尽见家山，欣然望吾庐。陋巷叩紫扉，迎候遥惊呼。儿童戏竹马，田里邀篮舆。春桑郁已绿，岁事催农夫。朝日飞雉雏，东皋新雨余。植杖望远林，行歌登故墟。夙志在一壑，兹焉将荷锄。言谢洛杜友，因招洛中愚。马卿已倦客，严安犹献书。行矣方于役，岂能遂归欤。
罢官西京回寄河南张主簿
作者：欧阳修
朝代：宋
体裁：五言律诗

归客下三川，孤邮暂解鞍。鸟声催暮急，山气欲晴寒。已作愁霖咏，犹怀祖帐欢。更闻溪溜响，疑是石楼滩。
羣玉殿赐宴·其一
作者：欧阳修
朝代：宋

至治臻无事，丰年乐有成。
图书开秘府，宴饫集羣英。
论道皇坟奥，贻谋宝训明。
羣玉殿赐宴·其二
作者：欧阳修
朝代：宋

九重多暇豫，八体极研精。
笔力千钧劲，豪端万象生。
飞笺金洒落，拜赐玉锵鸣。
盛际崇儒学，愚臣滥宠荣。
惟能同舞兽，闻乐识和声。
群玉殿赐宴
作者：欧阳修
朝代：宋

至治臻无事，丰年乐有成。图书开秘府，宴饫集群英。论道皇坟奥，贻谋宝训明。九重多暇豫，八体极研精。笔力千钧劲，豪端万象生。飞笺金洒落，拜赐玉锵鸣。盛际崇儒学，愚臣滥宠荣。惟能同舞兽，闻乐识和声。
群玉殿锡宴
作者：欧阳修
朝代：宋

至治臻无事，丰年乐有成。图书开秘府，宴饫集群英。论道皇坟奥，贻谋宝训明。九重多暇豫，八体极研精。笔力千钧劲，豪端万象生。飞牋金洒落，拜赐玉锵鸣。盛际崇儒学，愚臣滥宠荣。惟能同舞兽，闻乐识和声。
翠旌诗
作者：欧阳修
朝代：宋
体裁：五言排律

盛礼郊仪肃，纯音帝乐清。葳蕤飘翠羽，赫奕展华旌。凤邸光交覆，鸾旗色共明。缤纷拂葩盖，辉映杂緌缨。且异文竿饰，非同翿舞名。竹宫歌毖祀，雅曲播遗声。
聚星堂前紫薇花
作者：欧阳修
朝代：宋

亭亭紫薇花，向我如有意。高烟晚溟濛，清露晨点缀。岂无阳春月，所得时节异。静女不争宠，幽姿如自喜。将期谁顾眄，独伴我憔悴。而我不彊饮，繁英行亦坠。相看两寂寞，孤咏聊自慰。
聚星堂前紫薇花
作者：欧阳修
朝代：宋

亭亭紫薇花，向我如有意。高烟晚溟蒙，清露晨点缀。岂无阳春月，所得时节异。静女不争宠，幽姿如自喜。将期谁顾眄，独伴我憔悴。而我不强饮，繁英行亦坠。相看两寂寞，孤咏聊自慰。
聚星堂前紫薇花
作者：欧阳修
朝代：宋

亭亭紫薇花，向我如有意。
高烟晚溟蒙，清露晨点缀。
岂无阳春月，所得时节异。
静女不争宠，幽姿如自喜。
将期谁顾眄，独伴我憔悴。
而我不彊饮，繁英行亦坠。
相看两寂寞，孤咏聊自慰。
自东门泛舟至竹西亭登昆丘入蒙谷戏题春贡亭
作者：欧阳修
朝代：宋

昆丘蒙谷接新亭，画舸悠悠春水生。
欲觅扬州使君处，但随风际管絃声。
自勉
作者：欧阳修
朝代：宋
体裁：七言绝句

引水浇花不厌勤，便须已有镇阳春。官居处处如邮传，谁得三年作主人。
自岐江山行至平陆驿五言二十四韵
作者：欧阳修
朝代：宋

岐江望平陆，百里千余岭。
萧条断烟火，莽苍无人境。
峯峦互前后，南北失壬丙。
天秋云愈高，木落岁方冷。
水涉愁蜮射，林行忧虎猛。
万仞悬岩崖，一彴履枯梗。
缘危类猨猱，陷淖若蛙黾。
腰舆惧倾扑，烦马倦鞭警。
攀跻诚畏涂，习俗羡蛮犷。
度隘足虽踠，因高目还骋。
九野画荆衡，羣山乱巫郢。
烟岚互明灭，点缀成图屏。
时时度深谷，往往得佳景。
翠树鬰如盖，飞泉溜垂绠。
幽花乱黄紫，蒨粲弄光影。
山鸟啭成歌，寒蜩嘒如哽。
登临虽云劳，巨细得周省。
晨装趁徒旅，夕宿访闾井。
村暗水茫茫，鸡鸣星耿耿。
登高近佳节，归思时引领。
溪菊荐山罇，田鴽佐烹鼎。
家近梦先归，夜寒衾屡整。
崎岖念行役，昔宿已为永。
岂如江上舟，棹歌方酩酊。
自岐江山行至平陆驿五言二十四韵
作者：欧阳修
朝代：宋

岐江望平陆，百里千余岭。萧条断烟火，莽苍无人境。峰峦互前後，南北失壬丙。天秋云愈高，木落岁方冷。水涉愁蜮射，林行忧虎猛。万仞悬岩崖。一彴履枯梗。缘危类◇猱，陷淖若蛙黾。腰舆惧倾扑，烦马倦鞭警。攀跻诚畏涂，习俗羡蛮犷。度隘足虽踠，因高目还骋。九野画荆衡，群山乱巫郢。烟岚互明灭，点缀成图屏。时时度深谷，往往得佳景。翠树郁如盖，飞泉溜垂绠。幽花乱黄紫，蒨粲弄光影。山鸟啭成歌，寒蜩嘒如哽。登临虽云劳，巨细得周省。晨装趁徒旅，夕宿访闾井。村暗水茫茫，鸡鸣星耿耿。登高近佳节，归思时引领。溪菊荐山◇，田鴽佐烹鼎。家近梦先归，夜寒衾屡整。崎岖念行役，昔宿已为永。岂如江上舟，棹歌方酩酊。
自岐江山行至平陆驿五言二十四韵
作者：欧阳修
朝代：宋

岐江望平陆，百里千馀岭。萧条断烟火，莽苍无人境。峰峦互前后，南北失壬丙。天秋云愈高，木落岁方冷。水涉愁蜮射，林行忧虎猛。万仞悬岩崖，一彴履枯梗。缘危类猿猱，陷淖若蛙黾。腰舆惧倾扑，烦马倦鞭警。攀跻诚畏涂，习俗羡蛮犷。度隘足虽踠，因高目还骋。九野画荆衡，群山乱巫郢。烟岚互明灭，点缀成图屏。时时度深谷，往往得佳景。翠树郁如盖，飞泉溜垂绠。幽花乱黄紫，茜粲弄光影。山鸟啭成歌，寒蜩嘒如哽。登临虽云劳，巨细得周省。晨装趁徒旅，夕宿访闾井。村暗水茫茫，鸡鸣星耿耿。登高近佳节，归思时引领。溪菊荐山樽，田鴽佐烹鼎。家近梦先归，夜寒衾屡整。崎岖念行役，昔宿已为永。岂如江上舟，棹歌方酩酊。
自河北贬滁州初入汴河闻雁
作者：欧阳修
朝代：宋

阳城淀里新来雁，趁伴南飞逐越船。野岸柳黄霜正白，五更惊破客愁眠。
自河北贬滁州初入汴河闻鴈
作者：欧阳修
朝代：宋

阳城淀裏新来鴈，趁伴南飞逐越船。
野岸柳黄霜正白，五更惊破客愁眠。
自河北贬滁州初入汴河闻鴈
作者：欧阳修
朝代：宋

阳城淀里新来鴈，趁伴南飞逐越船。
野岸柳黄霜正白，五更惊破客愁眠。
自菩提步月归广化寺
作者：欧阳修
朝代：宋
体裁：古风

春岩瀑泉响，夜久山已寂。明月净松林，千峰同一色。
至喜堂新开北轩手植楠木两株走笔呈元珍表臣
作者：欧阳修
朝代：宋

为怜碧砌宜佳树，自斸苍苔选绿丛。
不向芳菲趁开落，直须霜雪见青葱。
披条泫转清晨露，响叶萧骚半夜风。
时扫浓阴北窗下，一枰闲且伴衰弱。
至喜堂新开北轩手植楠木两株走笔呈元珍表臣
作者：欧阳修
朝代：宋

为怜碧砌宜佳树，自斸苍苔选绿丛。不向芳菲趁开落，直须霜雪见青葱。披条泫转清晨露，响叶萧骚半夜风。时扫浓阴北窗下，一枰闲且伴衰翁。
舟中寄刘昉秀才
作者：欧阳修
朝代：宋

东南天阔漾归流，西北云高断寸眸。
明日随人来远浦，青山答鼓送行舟。
归心逐梦成鱼鸟，夜汉看星识斗牛。
酽酒开樽谁共醉，清江聊且玩游鯈。
舟中寄刘昉秀才
作者：欧阳修
朝代：宋

东南天阔漾归流，西北云高断寸眸。明月随人来远浦，青山答鼓送行舟。归心逐梦成鱼鸟，夜汉看星识斗牛。酽酒开樽谁共醉，清江聊且玩游鯈。
舟中望京邑
作者：欧阳修
朝代：宋

东北归川决决流，汎艎青渚暂夷犹。遥登灞岸空回首，不见长安但举头。挥手嵇琴空堕睫，开樽鲁酒不忘忧。青门柳色春应遍，犹自留连杜若洲。
舟中望京邑
作者：欧阳修
朝代：宋

东北归川决决流，泛艎青渚暂夷犹。遥登灞岸空回首，不见长安但举头。挥手嵇琴空堕睫，开樽鲁酒不忘忧。青门柳色春应遍，犹自留连杜若洲。
芙蓉花二首
作者：欧阳修
朝代：宋
体裁：五言绝句

红芳晓露浓，绿树秋风冷。共喜巧回春，不妨闲弄影。
芙蓉花二首·其一
作者：欧阳修
朝代：宋
体裁：五言绝句

溪边野芙蓉，花水相媚好。半看池莲尽，独伴霜菊槁。
花山寒食
作者：欧阳修
朝代：宋

客路逢寒食，花山不见花。归心随北雁，先向洛阳家。
花山寒食
作者：欧阳修
朝代：宋

客路逢寒食，花山不见花。
归心随北鴈，先向洛阳家。
苏主簿挽歌
作者：欧阳修
朝代：宋
体裁：七言律诗

布衣驰誉入京都，丹旐俄惊反旧闾。诸老谁能先贾谊，君王犹未识相如。三年弟子行丧礼，千两乡人会葬车。我独空斋挂尘榻，遗编时阅子云书。
苏才翁挽诗二首
作者：欧阳修
朝代：宋

握手接欢言，相知二十年。文章家世事，名誉弟兄贤。可惜英魂掩，惟馀醉墨传。秋风衰柳岸，抚柩送归船。雄心壮志两峥嵘，谁谓中年志不成。零落篇章为世宝，平生风义见交情。青松月下泉台路，白草原头薤露声。自古英豪皆若此，哭君徒有泪沾缨。
苏才翁挽诗二首·其一
作者：欧阳修
朝代：宋

握手接欢言，相知二十年。
文章家世事，名誉弟兄贤。
可惜英魂掩，惟余醉墨传。
秋风衰柳岸，抚柩送归船。
苏才翁挽诗二首·其一
作者：欧阳修
朝代：宋

握手接欢言，相知二十年。文章家世事，名誉弟兄贤。可惜英魂掩，惟馀醉墨传。秋风衰柳岸，抚柩送归船。
苏才翁挽诗二首·其二
作者：欧阳修
朝代：宋
体裁：七言律诗

雄心壮志两峥嵘，谁谓中年志不成。零落篇章为世宝，平生风义见交情。青松月下泉台路，白草原头薤露声。自古英豪皆若此，哭君徒有泪沾缨。
荷叶
作者：欧阳修
朝代：宋

池面风来波潋潋，波间露下叶田田。谁于水上张青盖，罩却红妆唱采莲。
荷叶
作者：欧阳修
朝代：宋

池面风来波潋潋，波间露下叶田田。
谁于水上张青盖，罩却红粧唱采莲。
荷叶
作者：欧阳修
朝代：宋

池面风来波潋潋，波间露下叶田田。
谁於水上张青盖，罩却红妆唱采莲。
荷叶
作者：欧阳修
朝代：宋

采掇本芳陂，移根向玉池。晴香滋白露，翠色弄清漪。雨歇凉飙起，烟明夕照移。如何江上思，偏动越人悲。
荷叶
作者：欧阳修
朝代：宋

采掇本芳陂，移根向玉池。晴香滋白露，翠色弄清漪。雨歇凉飚起，烟明夕照移。如何江上思，偏动越人悲。
获麟赠姚辟先辈
作者：欧阳修
朝代：宋

世已无孔子，获麟意谁知。我尝为之说，闻者未免非。而子独曰然，有如埙应篪。惟麟不为瑞，其意乃可推。春秋二百年，文约义甚夷。一从圣人没，学者自为师。峥嵘众家说，平地生崄巇。相沿益迂怪，各斗出新奇。尔来千馀岁，举世不知迷。焯哉圣人经，照耀万世疑。自从蒙众说，日月遭蔽亏。常患无气力，扫除浮云披。还其自然光，万物皆见之。子昔已好古，此经手常持。超然出众见，不为俗牵卑。近又脱赋格，飞黄摆衔羁。圣门开大道，夷路肆腾嬉。便可剿众说，旁通塞多歧。正途趋简易，慎勿事岖崎。著述须待老，积勤宜少时。苟思垂后世，大禹尚胼胝。顾我今老矣，两瞳蚀昏眵。大书难久视，心在力已衰。因思少自弃，今纵悔可追。戒我以勉子，临文但吁嘻。
获麟赠姚辟先辈
作者：欧阳修
朝代：宋

世已无孔子，获麟意谁知。我尝为之说，闻者未免非。而子独曰然，有如埙应篪。惟麟不为瑞，其意乃可推。春秋二百年，文约义甚夷。一从圣人没，学者自为师。峥嵘众家说，平地生险◇。相沿益迂怪，各斗出新奇。尔来千余岁，举世不知迷。焯哉圣人经，照耀万世疑。自从蒙众说，日月遭蔽亏。常患无气力，扫除浮云披。还其自然光，万物皆见之。子昔已好古，此经手常持。超然出众见，不为俗牵卑。近又脱赋格，飞黄摆衔羁。圣门开大道，夷路肆腾嬉。便可剿众说，旁通塞多歧。正途趋简易，慎勿事岖崎。著述须待老，积勤宜少时。苟思垂後世，大禹尚胼胝。顾我今老矣，两瞳蚀昏眵。大书难久视，心在力已衰。因思少自弃，今纵悔可追。戒我以勉子，临文但吁嘻。
获麟赠姚闢先辈
作者：欧阳修
朝代：宋

世已无孔子，获麟意谁知。
我尝为之说，闻者未免非。
而子独曰然，有如埙应篪。
惟麟不为瑞，其意乃可推。
春秋二百年，文约义甚夷。
一从圣人没，学者自为师。
峥嵘众家说，平地生崄巇。
相沿益迂怪，各斗出新奇。
尔来千余岁，举世不知迷。
焯哉圣人经，照耀万世疑。
自从蒙众说，日月遭蔽亏。
常患无气力，扫除浮云披。
还其自然光，万物皆见之。
子昔已好古，此经手常持。
超然出众见，不为俗牵卑。
近又脱赋格，飞黄摆衔羁。
圣门开大道，夷路肆腾嬉。
便可剿众说，旁通塞多歧。
正途趋简易，慎勿事岖崎。
着述须待老，积勤宜少时。
苟思垂后世，大禹尚胼胝。
顾我今老矣，两瞳蚀昏眵。
大书难久视，心在力已衰。
因思少自弃，今纵悔可追。
戒我以勉子，临文但吁嘻。
菱溪大石
作者：欧阳修
朝代：宋

新霜夜落秋水浅，有石露出寒溪垠。苔昏土蚀禽鸟啄，出没溪水秋复春。溪边老翁生长见，疑我来视何殷勤。爱之远徙向幽谷，曳以三犊载两轮。行穿城中罢市看，但惊可怪谁复珍。荒烟野草埋没久，洗以石窦清泠泉。朱栏绿竹相掩映，选致佳处当南轩。南轩旁列千万峰，曾未有此奇嶙峋。乃知异物世所少，万金争买传几人。山河百战变陵谷，何为落彼荒溪濆。山经地志不可究，遂令异说争纷纭。皆云女娲初锻鍊，融结一气凝精纯。仰视苍苍补其缺，染此绀碧瑩且温。或疑古者燧人氏，钻以出火为炮燔。苟非神圣亲手迹，不尔孔窍谁雕剜。又云汉使把汉节，西北万里穷昆崙。行经于阗得宝玉，流入中国随河源。沙磨水激自穿穴，所以镌凿无瑕痕。嗟予有口莫能辩，叹息但以两手扪。卢仝韩愈不在世，弹压百怪无雄文。争奇斗异各取胜，遂至荒诞无根原。天高地厚靡不有，丑好万状奚足论。惟当扫雪席其侧，日与嘉客陈清樽。
菱溪大石
作者：欧阳修
朝代：宋
体裁：古风

新霜夜落秋水浅，有石露出寒溪垠。苔昏土蚀禽鸟啄，出没溪水秋复春。溪边老翁生长见，疑我来视何殷勤。爱之远徙向幽谷，曳以三犊载两轮。行穿城中罢市看，但惊可怪谁复珍。荒烟野草埋没久，洗以石窦清泠泉。朱栏绿竹相掩映，选致佳处当南轩。南轩旁列千万峰，曾未有此奇嶙峋。乃知异物世所少，万金争买传几人。山河百战变陵谷，何为落彼荒溪濆。山经地志不可究，遂令异说争纷纭。皆云女娲初锻鍊，融结一气凝精纯。仰视苍苍补其缺，染此绀碧莹且温。或疑古者燧人氏，钻以出火为炮燔。苟非神圣亲手迹，不尔孔窍谁雕剜。又云汉使把汉节，西北万里穷昆崙。行经于阗得宝玉，流入中国随河源。沙磨水激自穿穴，所以镌凿无瑕痕。嗟予有口莫能辩，叹息但以两手扪。卢仝韩愈不在世，弹压百怪无雄文。争奇斗异各取胜，遂至荒诞无根原。天高地厚靡不有，丑好万状奚足论。惟当扫雪席其侧，日与嘉客陈清樽。
菱溪大石
作者：欧阳修
朝代：宋

新霜夜落秋水浅，有石露出寒溪垠。苔昏土蚀禽鸟啄，出没溪水秋复春。溪边老翁生长见，疑我来视何殷勤。爱之远徙向幽谷，曳以三犊载两轮。行穿城中罢市看，但惊可怪谁复珍。荒烟野草埋没久，洗以石窦清泠泉。朱栏绿竹相掩映，选致佳处当南轩。南轩旁列千万峰，曾未有此奇嶙峋。乃知异物世所少，万金争买传几人。山河百战变陵谷，何为落彼荒溪濆。山经地志不可究，遂令异说争纷纭。皆云女娲初锻链，融结一气凝精纯。仰视苍苍补其缺，染此绀碧莹且温。或疑古者燧人氏，钻以出火为炮燔。苟非神圣亲手迹，不尔孔窍谁雕剜。又云汉使把汉节，西北万里穷昆仑。行经于阗得宝玉，流入中国随河源。沙磨水激自穿穴，所以镌凿无瑕痕。嗟予有口莫能辩，叹息但以两手扪。卢仝韩愈不在世，弹压百怪无雄文。争奇斗异各取胜，遂至荒诞无根原。天高地厚靡不有，丑好万状奚足论。惟当扫雪席其侧，日与嘉客陈清樽。
菱溪大石
作者：欧阳修
朝代：宋

新霜夜落秋水浅，有石露出寒溪垠。
苔昏土蚀禽鸟啄，出没溪水秋復春。
溪边老翁生长见，疑我来视何殷勤。
爱之远徙向幽谷，曳以三犊载两轮。
行穿城中罢市看，但惊可怪谁復珍。
荒烟野草埋没久，洗以石窦清泠泉。
朱栏绿竹相掩映，选致佳处当南轩。
南轩旁列千万峯，曾未有些奇嶙峋。
乃知异物世所少，万金争买传几人。
山河面战变陵谷，何为落彼荒溪濆。
山经地志不可究，遂令异说争纷纭。
皆云女埚初锻炼，融结一气凝精纯。
仰视苍苍补其缺，染此绀碧莹且温。
或疑古者燧人氏，钻以出火为炮燔。
苟非神圣亲手迹，不尔孔窍谁雕剜。
又云汉使把汉节，西北万里穷昆崙。
行经于阗得宝玉，流入中国随河源。
沙磨水激自穿穴，所以镌凿无瑕痕。
嗟予有口莫能辩，叹息但以两手扪。
卢仝韩愈不在世，弹压百怪无雄文。
争奇斗异各取胜，遂至荒诞无根原。
天高地厚靡不有，丑好万状奚足论。
惟当扫雪席其侧，日与嘉客陈清罇。
落日窗中坐
作者：欧阳修
朝代：宋

朝闻惊禽去，日暮见禽归。
瑶琴坐不理，含情復为谁。
落日窗中坐·领边绣
作者：欧阳修
朝代：宋

双鸳刺绣领，粲烂五文章。
暂近已復远，犹持歌扇障。
葛氏鼎
作者：欧阳修
朝代：宋

大河昔决东南流，萧条东郡今止湫。我从故老问其由，云古五鼎藏高丘。地灵川秀草木稠，郁郁佳气蒸常浮。惟物伏见数有周，秘藏奇怪神所搜。天昏地惨鬼哭幽，至宝欲出风云愁。荡摇山川失维陬，九龙大战驱蛟◇。◇然岸裂轰云驫，滑人夜惊鸟嘲啁。妇走抱儿扶白头，苍生仰叫黄屋忧。聚徒百万如蚍蜉，千金一扫随浮沤。天旋海沸动九州，此鼎始出人间留。滑人得之不敢收，奇模古质非今侔。器大难用识者不，以示世俗遭掫揄。明堂会朝飨诸侯，饔官有品供王羞。调以五味烹全牛，时有用舍吾无求。二三子学雕琳球，见之始惊中叹愀。披荒斲古争穷搜，苦语难出声咿嚘。马图出河龟负畴，自古怪说何悠悠。嗟吾老矣不能休，勉强作诗◇效尤。
葛氏鼎
作者：欧阳修
朝代：宋

大河昔决东南流，萧条东郡今遗湫。我从故老问其由，云古五鼎藏高丘。地灵川秀草木稠，郁郁佳气蒸常浮。惟物伏见数有周，秘藏奇怪神所搜。天昏地惨鬼哭幽，至宝欲出风云愁。荡摇山川失维陬，九龙大战驱蛟虬。割然岸烈轰云骉，滑人夜惊鸟嘲啁。妇走抱儿扶白头，苍生仰叫黄屋忧。聚徒百万如蚍蜉，千金一扫随浮沤。天旋海沸动九州，此鼎始出人间留。滑人得之不敢收，奇模古质非今侔。器大难用识者不，以示世俗遭揶揄。明堂会朝飨诸侯，饔官有品供王羞。调以五味烹全牛，时有用舍吾无求。二三子学雕琳球，见之始惊中叹愀。披荒斲古争穷蒐，苦语难出声咿嚘。马图出河龟负畴，自古怪说何悠悠。嗟吾老矣不能休，勉彊作诗惭效尤。
葛氏鼎
作者：欧阳修
朝代：宋

大河昔决东南流，萧条东郡今遗湫。
我从故老问其由，云古五鼎藏高丘。
地灵川秀草木稠，鬰鬰佳气蒸常浮。
惟物伏见数有周，秘藏奇怪神所搜。
天昏地惨鬼哭幽，至宝欲出风云愁。
荡摇山川失维陬，九龙大战驱蛟虬。
割然岸烈轰云骉，滑人夜惊鸟嘲啁。
妇走抱儿扶白头，苍生仰叫黄屋忧。
聚徒百万如蚍蜉，千金一扫随浮沤。
天旋海沸动九州，此鼎始出人间留。
滑人得之不敢收，奇模古质非今侔。
器大难用识者不，以示世俗遭揶揄。
明堂会朝飨诸侯，饔官有品供王羞。
调以五味烹全牛，时有用舍吾无求。
二三子学雕琳球，见之始惊中叹愀。
披荒斵古争穷蒐，苦语难出声咿嚘。
马图出河龟负畴，自古怪说何悠悠。
嗟吾老矣不能休，勉彊作诗惭效尤。
蒙谷
作者：欧阳修
朝代：宋
体裁：七言绝句

一径崎岖入谷中，翠条红刺罥春丛。花深时有人相应，竹密初疑路不通。
蓦山溪·新正初破
作者：欧阳修
朝代：宋
体裁：词

新正初破，三五银蟾满。纤手染香罗，剪红莲、满城开遍。楼台上下，歌管咽春风，驾香轮，停宝马，只待金乌晚。帝城今夜，罗绮谁为伴。应卜紫姑神，问归期、相思望断。天涯情绪，对酒且开颜，春宵短。春寒浅。莫待金杯暖。
蕙香囊鹊桥仙
作者：欧阳修
朝代：宋
体裁：词

身作琵琶，调全宫羽，佳人自然用意。宝檀槽在雪胸前，倚香脐、横枕琼臂。组带金钩，背垂红绶，纤指转弦韵细。愿伊只恁拨梁州，且多时、得在怀里。
虞美人·炉香昼永龙烟白
作者：欧阳修
朝代：宋
体裁：词

炉香昼永龙烟白。风动金鸾额。画屏寒掩小山川。睡容初起枕痕圆。坠花钿。楼高不及烟霄半。望尽相思眼。艳阳刚爱挫愁人。故生芳草碧连云。怨王孙。
虞美人·炉香昼永龙烟白
作者：欧阳修
朝代：宋
体裁：词

炉香昼永龙烟白。风动金鸾额。画屏细展小山川。睡容初起枕痕圆。坠花钿。楼高不及烟霄半。望尽相思眼。艳阳刚爱挫愁天。故生芳草碧云连。怨王孙。
虫鸣
作者：欧阳修
朝代：宋
体裁：古风

叶落秋水冷，众鸟声已停。阴气入墙壁，百虫皆夜鸣。虫鸣催岁寒，唧唧机杼声。时节忽已换，壮心空自惊。平明起照镜，但畏白发生。
虫鸣
作者：欧阳修
朝代：宋

叶落秋水冷，众鸟声已停。
阴气入墙壁，百虫皆夜鸣。
虫鸣催岁寒，唧唧机杼声。
时节忽已换，壮心空自惊。
平明起照镜，但畏白髮生。
虾蟆碚
作者：欧阳修
朝代：宋

石溜吐阴崖，泉声满空谷。
能邀弄泉客，繫舸留岩腹。
阴精分月窟，水味标茶录。
共约试春芽，枪旗几时绿。
虾蟇碚
作者：欧阳修
朝代：宋
体裁：古风

石溜吐阴崖，泉声满空谷。能邀弄泉客，系舸留岩腹。阴精分月窟，水味标茶录。共约试春芽，枪旗几时绿。
蝶恋花
作者：欧阳修
朝代：宋

几度兰房听禁漏，臂上残妆，印得香盈袖。酒力融融香汗透。春娇入眼横波留。
不见些时眉已皱。水阔山遥，乍向分飞后。大抵有情须感旧。肌肤拚为伊销瘦。
蝶恋花
作者：欧阳修
朝代：宋

水浸秋天风皱浪。缥缈仙舟，只似秋天上。和露采莲愁一饷。看花却是啼妆样。
折得莲茎丝未放。莲断丝牵，特地成惆怅。归棹莫随花荡漾。江头有个人想望。
蝶恋花
作者：欧阳修
朝代：宋

百种相思千种恨。早是伤春，那更春醪困。薄倖辜人终不愤。何时枕畔分明问。懊恼风流心一寸。强醉偷眠，也即依前闷。此意为君君不信。泪珠滴尽愁难尽。
蝶恋花
作者：欧阳修
朝代：宋

翠苑红芳晴满目。绮席流莺，上下长相逐。紫陌闲随金坜辘。马蹄踏遍春郊绿。
一觉年华春梦促。往事悠悠，百种寻思足。烟雨满楼山断续。人闲倚遍阑干曲。
蝶恋花/鹊踏枝
作者：欧阳修
朝代：宋
体裁：词

庭院深深深几许？杨柳堆烟，帘幕无重数。玉勒雕鞍游冶处，楼高不见章台路。
雨横风狂三月暮，门掩黄昏，无计留春住。泪眼问花花不语，乱红飞过秋千去。
蝶恋花·一掬天和金粉腻
作者：欧阳修
朝代：宋

一掬天和金粉腻。莲子心中，自有深深意。意密莲深秋正媚。将花寄恨无人会。桥上少年桥下水。小棹归时，不语牵红袂。浪浅荷心圆又碎。无端欲伴相思泪。
蝶恋花·一掬天和金粉腻
作者：欧阳修
朝代：宋
体裁：词

一掬天和金粉腻。莲子心中，自有深深意。意密莲深秋正媚。将花寄恨无人会。桥上少年桥下水。小棹归时，不语牵红袂。浪溅荷心圆又碎。无端欲伴相思泪。
蝶恋花·其一
作者：欧阳修
朝代：宋
体裁：词

帘幕东风寒料峭。雪里香梅，先报春来早。红蜡枝头双燕小。金刀剪彩呈纤巧。旋暖金炉薰蕙藻。酒入横波，困不禁烦恼。绣被五更春睡好。罗帏不觉纱窗晓。
蝶恋花·其七
作者：欧阳修
朝代：宋
体裁：词

永日环堤乘綵舫。烟草萧疏，恰似晴江上。水浸碧天风皱浪。菱花荇蔓随双桨。红粉佳人翻丽唱。惊起鸳鸯，两两飞相向。且把金尊倾美酿。休思往事成惆怅。
蝶恋花·其五
作者：欧阳修
朝代：宋

面旋落花风荡漾。柳重烟深，雪絮飞来往。雨后轻寒犹未放。春愁酒病成惆怅。枕畔屏山围碧浪。翠被华灯，夜夜空相向。寂寞起来褰绣幌。月明正在梨花上。永日环堤乘彩舫。烟草萧疏，恰似晴江上。水浸碧天风皱浪。菱花荇蔓随双桨。红粉佳人翻丽唱。惊起鸳鸯，两两飞相向。且把金尊倾美酿。休思往事成惆怅。越女采莲秋水畔。窄袖轻罗，暗露双金钏。照影摘花花似面。芳心只共丝争乱。鸂鶒滩头风浪晚。雾重烟轻，不见来时伴。隐隐歌声归棹远。离愁引著江南岸。水浸秋天风皱浪。缥缈仙舟，只似秋天上。和露采莲愁一饷。看花却是啼妆样。折得莲茎丝未放。莲断丝牵，特地成惆怅。归棹莫随花荡漾。江头有个人相望。独倚危楼风细细。望极离愁，黯黯生天际。草色山光残照里。无人会得凭阑意。也拟疏狂图一醉。对酒当歌，强饮还无味。衣带渐宽都不悔。况伊销得人憔悴。翠苑红芳晴满目。绮席流莺，上下长相逐。紫陌闲随金轹辘。马蹄踏遍春郊绿。一觉年华春梦促。往事悠悠，百种寻思足。烟雨满楼山断续。人闲倚遍阑干曲。小院深深门掩亚。寂寞珠帘，画阁重重下。欲近禁烟微雨罢。绿杨深处秋千挂。傅粉狂游犹未舍。不念芳时，眉黛无人画。薄幸未归春去也。杏花零落香红谢。欲过清明烟雨细。小槛临窗，点点残花坠。梁燕语多惊晓睡。银屏一半堆香被。新岁风光如旧岁。所恨征轮，渐渐程迢递。纵有远情难写寄。何妨解有相思泪。画阁归来春又晚。燕子双飞，柳软桃花浅。细雨满天风满院。愁眉敛尽无人见。独倚阑干心绪乱。芳草芊绵，尚忆江南岸。风月无情人暗换。旧游如梦空肠断。尝爱西湖春色早。腊雪方销，已见桃开小。顷刻光阴都过了。如今绿暗红英少。且趁馀花谋一笑。况有笙歌，艳态相萦绕。老去风情应不到。凭君剩把芳尊倒。
蝶恋花·其十一
作者：欧阳修
朝代：宋
体裁：词

独倚危楼风细细。望极离愁，黯黯生天际。草色山光残照里。无人会得凭栏意。也拟疏狂图一醉。对酒当歌，强饮还无味。衣带渐宽都不悔。况伊销得人憔悴。
蝶恋花·其十三
作者：欧阳修
朝代：宋
体裁：词

翠苑红芳晴满目。绮席流莺，上下长相逐。紫陌闲随金轣辘。马蹄踏遍春郊绿。一觉年华春梦促。往事悠悠，百种寻思足。烟雨满楼山断续。人闲倚遍阑干曲。
蝶恋花·其十四
作者：欧阳修
朝代：宋
体裁：词

小院深深门掩亚。寂寞珠帘，画阁重重下。欲近禁烟微雨罢。绿杨深处秋千挂。傅粉狂游犹未舍。不念芳时，眉黛无人画。薄倖未归春去也。杏花零落香红谢。
蝶恋花·几度兰房听禁漏
作者：欧阳修
朝代：宋
体裁：词

几度兰房听禁漏。臂上残妆，印得香盈袖。酒力融融香汗透。春娇入眼横波溜。不见些时眉已皱。水阔山遥，乍向分飞后。大抵有情须感旧。肌肤拼为伊销瘦。
蝶恋花·几度兰房听禁漏
作者：欧阳修
朝代：宋

几度兰房听禁漏。臂上残妆，印得香盈袖。酒力融融香汗透。春娇入眼横波溜。不见些时眉已皱。水阔山遥，乍向分飞後。大抵有情须感旧。肌肤拼为伊销瘦。
蝶恋花·南雁依稀回侧阵
作者：欧阳修
朝代：宋
体裁：词

南雁依稀回侧阵。
雪霁墙阴，遍觉兰芽嫩。
中夜梦馀消酒困。
炉香卷穗灯生晕。
急景流年都一瞬。
往事前欢，未免萦芳寸。
腊后花期知渐近。
东风已作寒梅信。
蝶恋花·小院深深门掩亚
作者：欧阳修
朝代：宋
体裁：词

小院深深门掩亚。寂寞珠帘，画阁重重下。欲近禁烟微雨罢。绿杨深处秋千挂。傅粉狂游犹未舍。不念芳时，眉黛无人画。薄幸未归春去也。杏花零落香红谢。
蝶恋花·小院深深门掩亚
作者：欧阳修
朝代：宋

小院深深门掩亚。寂寞珠帘，画阁重重下。欲近禁烟微雨罢，绿杨深处秋千挂。
傅粉狂游犹未舍。不念芳时。眉黛无人画。薄幸未归春去也，杏花零落香红谢。
蝶恋花·尝爱西湖春色早
作者：欧阳修
朝代：宋
体裁：词

尝爱西湖春色早。腊雪方销，已见桃开小。顷刻光阴都过了。如今绿暗红英少。且趁馀花谋一笑。况有笙歌，艳态相萦绕。老去风情应不到。凭君剩把芳尊倒。
蝶恋花·尝爱西湖春色早
作者：欧阳修
朝代：宋

尝爱西湖春色早。腊雪方销，已见桃开小。顷刻光阴都过了，如今绿暗红英少。且趁余花谋一笑。况有笙歌，艳态相萦绕。老去风情应不到，凭君剩把芳尊倒。
蝶恋花·帘下清歌帘外宴
作者：欧阳修
朝代：宋
体裁：词

帘下清歌帘外宴。
虽爱新声，不见如花面。
牙板数敲珠一串。
梁尘暗落琉璃盏。
桐树花深孤凤怨。
渐遏遥天，不放行云散。
坐上少年听未惯。
玉山将倒肠先断。
蝶恋花·帘幕东风寒料峭
作者：欧阳修
朝代：宋

帘幕东风寒料峭。
雪里香梅，先报春来早。
红蜡枝头双燕小。
金刀剪彩呈纤巧。
旋暖金炉熏蕙藻。
酒入横波，困不禁烦恼。
绣被五更春睡好。
罗帏不觉纱窗晓。
蝶恋花·帘幕风轻双语燕
作者：欧阳修
朝代：宋
体裁：词

帘幕风轻双语燕。午后醒来，柳絮飞撩乱。心事一春犹未见。红英落尽青苔院。百尺朱楼闲倚遍。薄雨浓云，抵死遮人面。羌管不须吹别怨。无肠更为新声断。
蝶恋花·庭院深深深几许
作者：欧阳修
朝代：宋
体裁：词

庭院深深深几许，杨柳堆烟，帘幕无重数。玉勒雕鞍游冶处，楼高不见章台路。雨横风狂三月暮，门掩黄昏，无计留春住。泪眼问花花不语，乱红飞过秋千去。
蝶恋花·梨叶初红婵韵歇
作者：欧阳修
朝代：宋
体裁：词

梨叶初红婵韵歇。银汉风高，玉管声凄切。枕簟乍凉铜漏彻。谁教社燕轻离别。草际虫吟秋露结。宿酒醒来，不记归时节。多少衷肠犹未说。珠帘夜夜朦胧月。
蝶恋花·梨叶疏红蝉韵歇
作者：欧阳修
朝代：宋

梨叶初红蝉韵歇。银汉风高，玉管声凄切。枕簟乍凉铜漏彻。谁教社燕轻离别。草际虫吟秋露结。宿酒醒来，不记归时节。多少衷肠犹未说。珠帘夜夜朦胧月。
蝶恋花·欲过清明烟雨细
作者：欧阳修
朝代：宋
体裁：词

欲过清明烟雨细。小槛临窗，点点残花坠。梁燕语多惊晓睡。银屏一半堆香被。新岁风光如旧岁。所恨征轮，渐渐程迢递。纵有远情难写寄。何妨解有相思泪。
蝶恋花·水浸秋天风皱浪
作者：欧阳修
朝代：宋
体裁：词

水浸秋天风皱浪。缥缈仙舟，只似秋天上。和露采莲愁一饷。看花却是啼妆样。折得莲茎丝未放。莲断丝牵，特地成惆怅。归棹莫随花荡漾。江头有个人相望。
蝶恋花·永日环堤乘彩舫
作者：欧阳修
朝代：宋
体裁：词

永日环堤乘彩舫。烟草萧疏，恰似晴江上。水浸碧天风皱浪。菱花荇蔓随双桨。红粉佳人翻丽唱。惊起鸳鸯，两两飞相向。且把金尊倾美酿。休思往事成惆怅。
蝶恋花·海燕双来归画栋
作者：欧阳修
朝代：宋
体裁：词

海燕双来归画栋。帘影无风，花影频移动。半醉腾腾春睡重。绿鬟堆枕香云拥。翠被双盘金缕凤。忆得前春，有个人人共。花里黄莺时一弄。日斜惊起相思梦。
蝶恋花·海燕双来归画栋
作者：欧阳修
朝代：宋
体裁：词

海燕双来归画栋。帘影无风，花影频移动。半醉腾腾春睡重，绿鬟堆枕香云拥。
翠被双盘金缕凤。忆得前春，有个人人共。花里黄莺时一弄，日斜惊起相思梦。
蝶恋花·独倚危楼风细细
作者：欧阳修
朝代：宋
体裁：词

独倚危楼风细细。望极离愁，黯黯生天际。草色山光残照里。无人会得凭阑意。也拟疏狂图一醉。对酒当歌，强饮还无味。衣带渐宽都不悔。况伊销得人憔悴。
蝶恋花·画阁归来春又晚
作者：欧阳修
朝代：宋
体裁：词

画阁归来春又晚。燕子双飞，柳软桃花浅。细雨满天风满院。愁眉敛尽无人见。独倚阑干心绪乱。芳草芊绵，尚忆江南岸。风月无情人暗换。旧游如梦空肠断。
蝶恋花·画阁归来春又晚
作者：欧阳修
朝代：宋
体裁：词

画阁归来春又晚。燕子双飞，柳软桃花浅。细雨满天风满院，愁眉敛尽无人见。独倚阑干心绪乱。芳草芊绵，尚忆江南岸。风月无情人暗换，旧游如梦空肠断。
蝶恋花·百种相思千种恨
作者：欧阳修
朝代：宋
体裁：词

百种相思千种恨。
早是伤春，那更春醪困。
薄幸辜人终不愤。
何时枕畔分明问。
懊恼风流心一寸。
强醉偷眠，也即依前闷。
此意为君君不信。
泪珠滴尽愁难尽。
蝶恋花·百种相思千种恨
作者：欧阳修
朝代：宋

百种相思千种恨，早是伤春，那更春醪困。薄幸辜人终不愤，何时枕畔分明问。懊恼风流心一寸，强醉偷眠，也即依前闷。此意为君君不信，泪珠滴尽愁难尽。
蝶恋花·翠苑红芳晴满目
作者：欧阳修
朝代：宋
体裁：词

翠苑红芳晴满目。绮席流莺，上下长相逐。紫陌闲随金轹辘。马蹄踏遍春郊绿。一觉年华春梦促。往事悠悠，百种寻思足。烟雨满楼山断续。人闲倚遍阑干曲。
蝶恋花·腊雪初销梅蕊绽
作者：欧阳修
朝代：宋
体裁：词

腊雪初销梅蕊绽。梅雪相和，喜鹊穿花转。睡起夕阳迷醉眼。新愁长向东风乱。瘦觉玉肌罗带缓。红杏梢头，二月春犹浅。望极不来芳信断。音书纵有争如见。
蝶恋花·越女采莲秋水畔
作者：欧阳修
朝代：宋

越女采莲秋水畔。
窄袖轻罗，暗露双金钏。
照影摘花花似面。
芳心只共丝争乱。
鸂鶒滩头风浪晚。
雾重烟轻，不见来时伴。
隐隐歌声归棹远。
离愁引着江南岸。
蝶恋花·越女采莲秋水畔
作者：欧阳修
朝代：宋
体裁：词

越女采莲秋水畔。窄袖轻罗，暗露双金钏。照影摘花花似面。芳心只共丝争乱。鸂鶒滩头风浪晚。雾重烟轻，不见来时伴。隐隐歌声归棹远。离愁引著江南岸。
蝶恋花·越女采莲秋水畔
作者：欧阳修
朝代：宋
体裁：词

越女采莲秋水畔。窄袖轻罗，暗露双金钏。照影摘花花似面，芳心只共丝争乱。
鸂鶒滩头风浪晚。雾重烟轻，不见来时伴。隐隐歌声归棹远，离愁引著江南岸。
蝶恋花·面旋落花风荡漾
作者：欧阳修
朝代：宋
体裁：词

面旋落花风荡漾。柳重烟深，雪絮飞来往。雨后轻寒犹未放。春愁酒病成惆怅。枕畔屏山围碧浪。翠被华灯，夜夜空相向。寂寞起来褰绣幌。月明正在梨花上。
蝶恋花·面旋落花风荡漾
作者：欧阳修
朝代：宋
体裁：词

面旋落花风荡漾。柳重烟深，雪絮飞来往。雨后轻寒犹未放，春愁酒病成惆怅。
枕畔屏山围碧浪。翠被华灯，夜夜空相向。寂寞起来褰绣幌，月明正在梨花上。
蝶恋花（咏枕儿）
作者：欧阳修
朝代：宋
体裁：词

宝琢珊瑚山样瘦。缓髻轻拢，一朵云生袖。昨夜佳人初命偶。论情旋旋移相就。几叠鸳衾红浪皱。暗觉金钗，磔磔声相扣。一自楚台人梦后。凄凉暮雨沾裀绣。
行云
作者：欧阳修
朝代：宋

叠叠烟波隔梦思，离愁几日减要围。行云自亦伤无定，莫就行云托信归。
行次叶县
作者：欧阳修
朝代：宋
体裁：古风

朝渡汝河流，暮宿楚山曲。城阴日下寒，野气春深绿。征车倦长道，故国有乔木。行行渐乐郊，东风满平陆。
行次寿州寄内
作者：欧阳修
朝代：宋
体裁：七言绝句

紫金山下水长流，尝记当年此共游。今夜南风吹客梦，清淮明月照孤舟。
行至椹涧作
作者：欧阳修
朝代：宋

霜后叶初鸣，羸骖绕涧行。川原人远近，禾黍日晴明。病质惊残岁，归涂厌暮程。空林聚寒雀，疑已作春声。
行至椹涧作
作者：欧阳修
朝代：宋

霜后叶初鸣，羸骖遶涧行。
川原人远近，禾黍日晴明。
病质惊残岁，归涂厌暮程。
空林聚寒雀，疑已作春声。
行至椹涧作
作者：欧阳修
朝代：宋

霜後叶初鸣，羸骖遶涧行。
川原人远近，禾黍日晴明。
病质惊残岁，归涂厌暮程。
空林聚寒雀，疑已作春声。
行雪
作者：欧阳修
朝代：宋

迭迭烟波隔梦思，离愁几日减要围。
行云自亦伤无定，莫就行雪託信归。
表海亭
作者：欧阳修
朝代：宋
体裁：七言律诗

望海亭亭古堞间，独凭危槛俯人寰。苦寒冰合分流水，欲雪云垂四面山。髀肉已消嗟病骨，冻醪犹可慰愁颜。颍田二顷春芜没，安得柴车自驾还。
被牒行县因书所见呈寮友
作者：欧阳修
朝代：宋

周礼恤凶荒，轺车出四方。
土龙朝祀雨，田火夜驱蝗。
木落孤村迥，原高百草黄。
乱鵶鸣古堞，寒雀聚空苍。
桑野人行馌，鱼陂鸟下梁。
晚烟茅店月，初日枣林霜。
墐户催寒候，丛祠祷岁穰。
不妨行览物，山水正苍茫。
被牒行县因书所见呈寮友
作者：欧阳修
朝代：宋

周礼恤凶荒，轺车出四方。土龙朝祀雨，田火夜驱蝗。木落孤村迥，原高百草黄。乱鸦鸣古堞，寒雀聚空仓。桑野人行馌，鱼陂鸟下梁。晚烟茅店月，初日枣林霜。墐户催寒候，丛祠祷岁穰。不妨行览物，山水正苍茫。
西园
作者：欧阳修
朝代：宋
体裁：五言律诗

落日叩溪门，西溪复何所。人侵树里耕，花落田中雨。平野见南山，荒台起寒雾。歌舞昔云谁，今人但怀古。
西园
作者：欧阳修
朝代：宋

落日叩溪门，西溪復何所。
人侵树裏耕，花落田中雨。
平野见南山，荒台起寒雾。
歌舞昔云谁，今人但怀古。
西园石榴盛开
作者：欧阳修
朝代：宋

荒台野径共跻攀，正见榴花出短垣。绿叶晚◇啼处密，红房初日照时繁。最怜夏景铺珍簟，尤爱晴香入睡轩。乘兴便当携酒去，不须旌骑拥车辕。
西园石榴盛开
作者：欧阳修
朝代：宋

荒台野径共跻攀，正见榴花出短垣。绿叶晚莺啼处密，红房初日照时繁。最怜夏景铺珍簟，尤爱晴香入睡轩。乘兴便当携酒去，不须旌骑拥车辕。
西园石榴盛开
作者：欧阳修
朝代：宋

荒台野径共跻攀，正见榴花出短垣。
绿叶晚鸎啼处密，红房初日照时繁。
最怜夏景铺珍簟，尤爱晴香入睡轩。
乘兴便当携酒去，不须旌骑拥车辕。
西征道中送陈舅秀才北归
作者：欧阳修
朝代：宋

棊墅风流谢舅贤，髮光如葆惜穷年。
人随黄鹄飞千里，酒满栖乌送一絃。
望驿早梅迎远使，拂鞍衰柳拗归鞭。
越禽胡马相逢地，南北思归各黯然。
西征道中送陈舅秀才北归
作者：欧阳修
朝代：宋
体裁：七言律诗

棋墅风流谢舅贤，发光如葆惜穷年。人随黄鹄飞千里，酒满栖乌送一弦。望驿早梅迎远使，拂鞍衰柳拗归鞭。越禽胡马相逢地，南北思归各黯然。
西斋小饮赠别陕州冲卿学士
作者：欧阳修
朝代：宋

今日胡不乐，众宾会高堂。坐中瀛洲客，新佩太守章。岂无芳◇酒，笑语共一觞。亦有嘉菊丛，新苞弄微黄。所嗟时易晚，节物已凄凉。群鹭方盛集，离鸿犹高翔。山川正摇落，行李怯风霜。君子乐为政，朝廷须◇良。归来紫微阁，遗爱在甘棠。
西斋小饮赠别陜州冲卿学士
作者：欧阳修
朝代：宋

今日胡不乐，众宾会高堂。坐中瀛洲客，新佩太守章。岂无芳樽酒，笑语共一觞。亦有嘉菊丛，新苞弄微黄。所嗟时易晚，节物已凄凉。群鹭方盛集，离鸿独高翔。山川正摇落，行李怯风霜。君子乐为政，朝廷须俊良。归来紫微阁，遗爱在甘棠。
西斋小饮赠别陜州冲卿学士
作者：欧阳修
朝代：宋

今日胡不乐，众宾会高堂。
坐中瀛洲客，新佩太守章。
岂无芳罇酒，笑语共一觞。
亦有嘉菊丛，新苞弄微黄。
所嗟时易晚，节物已凄凉。
羣鹭方盛集，离鸿独高翔。
山川正摇落，行李怯风霜。
君子乐为政，朝廷须儁良。
归来紫微阁，遗爱在甘棠。
西斋手植菊花过节始开偶书奉呈圣俞
作者：欧阳修
朝代：宋

秋风吹浮云，寒雨洒清晓。鲜鲜墙下菊，颜色一何好。好色岂能常，得时仍不早。文章损精神，何用觑天巧。四时悲代谢，万物世凋槁。岂知寒监中，两鬓甚秋草。东城彼诗翁，学问同少小。风尘世事多，日月良会少。我有一◇酒，念君思共倒。上浮黄金蕊，送以清歌袅。为君发朱颜，可以却君老。